cyanic-selkie/wikianc huggingface dataset:
കനകസിംഹാസനം
രാജസേനൻ സംവിധാനം ചെയ്‌ത് 2007-ൽ പുറത്തിറങ്ങിയ മലയാളചലച്ചിത്രമാണ് കനകസിംഹാസനം. രാജസേനൻ-ജയറാം കൂട്ടുകെട്ടിൽ പുറത്തിറങ്ങിയ ഈ ചിത്രം നാടകനടനായ രാജാപാർട്ട് കനകാംബരന്റെ ജീവിതത്തിൽ വന്ന അപ്രതീക്ഷിത മാറ്റങ്ങളുടെ കഥപറയുന്നു. സുചിത്ര പ്രോഡക്ഷൻസിന്റെ ബാനറിൽ എം. മണി നിർമ്മിച്ച് അരോമ റിലീസ് കേരളത്തിൽ വിതരണം ചെയ്തിരിക്കുന്നു. ഈ ചലച്ചിത്രത്തിന്റെ കഥ രാജസേനൻ ആണ് എഴുതിയത്. തിരക്കഥ, സംഭാഷണം എന്നിവ നിർവ്വഹിച്ചത് ബിജു വട്ടപ്പാറ ആണ്.
സംഗീതം
രാജീവ് ആലുങ്കൽ എഴുതിയ ഗാനങ്ങൾക്ക് സംഗീതം പകർന്നത് എം. ജയചന്ദ്രൻ ആണ്. ഗാനങ്ങൾ മനോരമ മ്യൂസിക്ക് വിപണനം ചെയ്തിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:2007-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:രാജസേനൻ സംവിധാനം ചെയ്ത ചലച്ചിത്രങ്ങൾ
വൈറ്റ് ലെഗോൺ
മുട്ടയുല്പാദനത്തിനായി പ്രധാനമായും വിനിയോഗിക്കപ്പെടുന്ന ഒരു സങ്കര ഇനം കോഴിയാണ് വൈറ്റ് ലഗോൺ. Leghorn (, ; Livorno or Livornese) ലഗോൺ എന്നു കൂടി അറിയപ്പെടുന്ന ഈ കോഴിക്ക് ഒരു ഇറ്റാലിയൻ നഗരമായ ലിവോർണ എന്നതിൽ നിന്നുമാണ് ലഗോൺ എന്ന പേരു കിട്ടിയത്. ഇറ്റലിയിലെ ടസ്കനിയിലെ പടിഞ്ഞാറൻ തീരങ്ങളിലാണ് ഈ ഇനം കോഴികളുടെ ജന്മദേശം. 1828 ലാണ് ആദ്യമായി ഇവ അമേരിക്കയിലെത്തുന്നത് 1870 ഓടെ അമേരിക്കയിൽ നിന്നും ബ്രിട്ടനിലേക്ക് ഇറക്കുമതി ചെയ്യാൻ തുടങ്ങി. ലെഗോൺ കോഴികളിൽ മുട്ടയിടീലാണ് പ്രധാനമായും ഉപയോഗിക്കുന്നത് വൈറ്റ് ലെഗോൺ എന്നയിനമാണ്. ബ്രൗൺ ലെഗോൺ പോലുള്ള മറ്റു ഇനങ്ങൾ താരതമ്യേന അപ്രശസ്തമാണ്. സാധാരണ കോഴികൾ വർഷത്തിൽ 60-80 മുട്ടകൾ ഇടുമ്പോൾ വൈറ്റ് ലെഗോൺ 230 മുകളിൽ മുട്ടകൾ ഇടുന്നു. ഇതിനു കാരണം മറ്റു കോഴികൾ മുട്ടകൾ ഇട്ടശേഷം കുറേ നാൾ അവ വിരിയിക്കാൻ അടയിരിക്കാൻ ശ്രമിക്കുന്നവയാണ് എന്നാൽ വൈറ്റ് ലെഗോണിനു പ്രകൃത്യാ അടയിരിക്കാനുള്ള താല്പര്യം കുറവാണ്.
പേരിനു പിന്നിൽ
ആദ്യകാലങ്ങളിൽ ഇറ്റാലിയൻ എന്നറിയപ്പെട്ടിരുന്ന ഈ ഇനം കോഴികളെ അമേരിക്കയിലേക്ക് കയറ്റി അയച്ചിരുന്നത് തുറമുഖനഗരമായ ലിവോർണേ മുഖേനയായിരുന്നു. 1865 ആയപ്പോഴേക്കും ഇറ്റാലിയൻ എന്ന പേരു മാറി ലിവോരേനെയെ ആംഗലേയവതകരിച്ചെ ലെഗോൺ എന്നറിയപ്പെടാൻ തുടങ്ങി.
ചരിത്രം
ലെഗോണുകളുടെ ഉത്ഭവത്തെക്കുറിച്ച് വ്യക്തമായ സൂചനകൾ ലഭ്യമല്ല. ടസ്കനി ഗ്രാമത്തിലെ ചില ഇനം കോഴികളിൽ നിന്നുരുത്തിരിഞ്ഞവയാണ് ലെഗോൺ എന്നു പരക്കെ കരുതുന്നു. 1828 1830 ലോ അതല്ല 1852ലാണു 1852 ഇവയെ ആദ്യമായി അമേരിക്കയിലേക്ക് കയറ്റിയക്കുന്നത് എന്നതിനു വിവിധ രേഖകൾ ലഭ്യമാണ്> ഇറ്റാലിയൻ എന്നുവിളിച്ചിരുന്ന ഇവയെ 1865 ലാണ് ലെഗോൺ എന്നുവിളിക്കാൻ തുടങ്ങിയത്. അമേരിക്കയിലെ കോഴികർഷകരുടെ സമിതി തയ്യാറാക്കുന്ന അമേരിക്കൻ സ്റ്റാൻഡാർഡ് ഓഫ് പെർഫക്ഷൻ എന്ന ഗ്രന്ഥത്തിൽ 1874 - മൂന്നു നിറങ്ങളിലുള്ള ലെഗോണുകളെക്കുറിച്ച് പ്രതിപാധിക്കുന്നുണ്ട്. കറുപ്പ്, വെളുപ്പ്, ബ്രൗൺ എന്നിവയാണവ. 1983 ൽ റോസ് കോമ്പ് ലൈറ്റ്, ഡാർക് ബ്രൗൺ എന്നീ ഇനങ്ങളെ ചേർത്തു കാണുനു. 1886 ൽ റോസ് കോമ്പ് വൈറ്റും 1894 ൽ സിംഗിൾ കോമ്പ് ബഫ്ഫും സില്വരും ചേർക്കപ്പെട്ടു.
പ്രത്യേകതകൾ
ഇറ്റാലിയൻ കർഷക സമിതിയുടെ കണക്കുകൾ പ്രകാരം ഒരു പൂവൻ കോഴി ഏതാണ്ട് 2.4 – വരും, പിടക്കോഴിയാകട്ടെ 2.0 – യും കാണും
ലെഗോണുകൾ നാടൻ ഇനങ്ങളെ അപേക്ഷിച്ച് മൂന്നോ നാലോ ഇരട്ടി മുട്ടയിടും. വർഷത്തിൽ 280 നു മുകളിൽ മുട്ടയിടുന്ന കോഴികളിൽ ചിലത് 300-320 എണ്ണം വരെ മുട്ടകൾ ഇടാറുണ്ട്. മുട്ടകൾ വെളുത്ത നിറമുള്ളതും ഏതാണ്ട് 55 ഗ്രാം ഭാരം വരുന്നവയുമാണ്
ഇന്ത്യയിൽ
ഇന്ത്യയിലും മുട്ടകൃഷി ചെയ്യുന്ന ഫാമുകളിൽ ഭൂരിഭാഗവും വൈറ്റ് ലെഗോണിനെയാണ് ഉപയോഗിക്കുന്നത്. തമിഴ്നാട്ടിലെ വെറ്റിനറി സർവ്വകലാശാല വൈറ്റ് ലെഗോൺ റോഡ് ഐലന്റ് റെഡ്, നേക്കഡ് നെക്ക് കഡക്കനാഥ് തുടങ്ങിയ ഇനങ്ങളെ ഉപയോഗിച്ചു നാമക്കൽ ദേശി 1 എന്ന സങ്കര ഇനത്തെ ഉപയോഗിക്കുന്നുണ്ട്.
റഫറൻസുകൾ
വർഗ്ഗം:കോഴികൾ
മൗറേറ്റിയ
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സാണ് മൗറേറ്റിയ - Mouretia.
സ്പീഷീസ്
ലിസ്റ്റ് അപൂർണ്ണം:-
വർഗ്ഗം:മൗറേറ്റിയ
ചാൾസ് ബാബേജ്
ഒരു ഇംഗ്ലീഷ് പോളിമാത്ത് ആയിരുന്നു ചാൾസ് ബാബേജ് കെ‌എച്ച് എഫ്‌ആർ‌എസ് (/ ˈbæbɪdʒ /; 26 ഡിസംബർ 1791 - 18 ഒക്ടോബർ 1871). ബ്രിട്ടീഷുകാരനായ ഒരു ഗണിത ശാസ്ത്രജ്ഞനും കമ്പ്യൂട്ടർ ശാസ്ത്രജ്ഞനും ചിന്തകനുമായിരുന്ന ബാബേജാണ്, ഡിജിറ്റൽ പ്രോഗ്രാമബിൾ കമ്പ്യൂട്ടർ എന്ന ആശയം കൊണ്ടുവന്നത്.
ബാബേജിനെ ചിലർ "കമ്പ്യൂട്ടറിന്റെ പിതാവായി"കണക്കാക്കുന്നു. ആദ്യത്തെ മെക്കാനിക്കൽ കമ്പ്യൂട്ടർ ഡിഫറൻസ് എഞ്ചിൻ കണ്ടുപിടിച്ചതിന്റെ ബഹുമതി ബാബേജിനുണ്ട്, ഇത് ഒടുവിൽ കൂടുതൽ സങ്കീർണ്ണമായ ഇലക്ട്രോണിക് ഡിസൈനുകളിലേക്ക് നയിച്ചു, എന്നിരുന്നാലും ആധുനിക കമ്പ്യൂട്ടറുകളുടെ എല്ലാ ആശയങ്ങളും ബാബേജിന്റെ അനലിറ്റിക്കൽ എഞ്ചിനിൽ ഉണ്ട്. മറ്റ് മേഖലകളിലെ അദ്ദേഹത്തിന്റെ വൈവിധ്യമാർന്ന പ്രവർത്തനങ്ങൾ അദ്ദേഹത്തെ നൂറ്റാണ്ടിലെ പല പോളിമാത്തുകളിലും "മുൻ‌നിരയിലുള്ള ആൾ" എന്ന് വിശേഷിപ്പിക്കപ്പെട്ടു.
ബാബേജ് മരണപ്പെടുന്നതിന് മുമ്പ് ഡിഫറൻസ് എഞ്ചിൻ, അനലിറ്റിക്കൽ എഞ്ചിൻ എന്നിവയുൾപ്പെടെ നിരവധി ഡിസൈനുകളുടെ വിജയകരമായ എഞ്ചിനീയറിംഗിന് കമ്പ്യൂട്ടിംഗിന്റെ ആശയങ്ങൾ നൽകുന്ന ഒരു പ്രധാന വ്യക്തിയായി അദ്ദേഹം മാറി. ബാബേജിന്റെ അപൂർണ്ണമായ സംവിധാനങ്ങളുടെ ഭാഗങ്ങൾ ലണ്ടനിലെ സയൻസ് മ്യൂസിയത്തിൽ പ്രദർശിപ്പിച്ചിട്ടുണ്ട്. 1991 ൽ, ബാബേജിന്റെ യഥാർത്ഥ പ്ലാനുകളിൽ നിന്ന് വ്യത്യസ്തമായി പ്രവർത്തിക്കുന്ന എഞ്ചിൻ നിർമ്മിച്ചു. പത്തൊൻപതാം നൂറ്റാണ്ടിൽ നേടാനാകുന്ന ടോളറൻസുകൾക്കായി നിർമ്മിച്ച ഫിനിഷ്ഡ് എഞ്ചിന്റെ വിജയം സൂചിപ്പിക്കുന്നത് ബാബേജിന്റെ യന്ത്രം പ്രവർത്തിക്കുമായിരുന്നു എന്നാണ്.
ആദ്യകാലജീവിതം
ബാബേജിന്റെ ജന്മസ്ഥലം തർക്കവിഷയമാണ്, പക്ഷേ ഓക്സ്ഫോർഡ് ഡിക്ഷണറി ഓഫ് നാഷണൽ ബയോഗ്രഫി അനുസരിച്ച് അദ്ദേഹം മിക്കവാറും ഇംഗ്ലണ്ടിലെ ലണ്ടനിലെ വാൾവർത്ത് റോഡിലെ 44 ക്രോസ്ബി റോയിലാണ് ജനിച്ചത്. ലാർകോം സ്ട്രീറ്റിലെയും വാൾ‌വർത്ത് റോഡിലെയും ജംഗ്ഷനിലെ ഒരു നീല ഫലകം ആ സംഭവത്തെ അനുസ്മരിപ്പിക്കുന്നു.
അദ്ദേഹത്തിന്റെ ജനനത്തീയതി ടൈംസിലെ അദ്ദേഹത്തിന്റെ മരണവാർത്തയിൽ 1792 ഡിസംബർ 26 ആണ്; 1791 ൽ ആണ് ബാബേജ് ജനിച്ചതെന്ന് അദ്ദേഹത്തിന്റെ മരുമകൻ എഴുതി. ലണ്ടനിലെ ന്യൂവിംഗ്ടണിലെ സെന്റ് മേരീസ് ഇടവക രജിസ്റ്റർ കാണിക്കുന്നത് 1792 ജനുവരി 6 ന്‌ ബാബേജ് ജ്ഞാനസ്നാനമേറ്റു എന്നാണ്, ഈ സംഭവം 1791 ൽ ജനിച്ചു എന്ന വാദത്തെ പിന്തുണയ്ക്കുന്നു.
ബെഞ്ചമിൻ ബാബേജിന്റെയും ബെറ്റ്സി പ്ലംലീ ടീപ്പിന്റെയും നാല് മക്കളിൽ ഒരാളായിരുന്നു ബാബേജ്. 1801 ൽ ലണ്ടനിലെ ഫ്ലീറ്റ് സ്ട്രീറ്റിലെ പ്രെയ്ഡ്സ് & കമ്പനി സ്ഥാപിക്കുന്നതിൽ വില്യം പ്രെയ്ഡിന്റെ ബാങ്കിംഗ് പങ്കാളിയായിരുന്നു പിതാവ്. 1808-ൽ ബാബേജ് കുടുംബം ഈസ്റ്റ് ടീഗ്മൗത്തിലെ പഴയ റൗഡൻസ് വീട്ടിലേക്ക് മാറി. എട്ടാമത്തെ വയസ്സിൽ, ജീവൻ അപകടപ്പെടുത്തുന്ന പനിയിൽ നിന്ന് രക്ഷപ്പെടാൻ ബാബേജിനെ എക്സ്റ്റെററിനടുത്തുള്ള ആൽഫിംഗ്ടണിലെ ഒരു കൺട്രി സ്കൂളിലേക്ക് അയച്ചു. കുറച്ചുകാലം സൗത്ത് ഡെവോണിലെ ടോട്ടനിലുള്ള കിംഗ് എഡ്വേർഡ് IV ഗ്രാമർ സ്കൂളിൽ ചേർന്നു, പക്ഷേ അവിടെ തുടരാൻ അദ്ദേഹത്തിന്റെ ആരോഗ്യം അനുവദിക്കാത്തതിനാൽ സ്വകാര്യ അദ്ധ്യാപകരുടെ അടുത്തേക്ക് തിരികെചെന്നു.
ബാബേജ്, 30-സ്റ്റുഡന്റ് ഹോൾംവുഡ് അക്കാദമിയിൽ, ബേക്കർ സ്ട്രീറ്റിൽ ഉള്ള, മിഡിൽസെക്സിൽ, റെവറന്റ് സ്റ്റീഫൻ ഫ്രീമാന് കീഴിൽ ചേർന്നു. അക്കാദമിക്ക് ഒരു ലൈബ്രറി ഉണ്ടായിരുന്നു, അത് മൂലം ബാബേജിന് ഗണിതശാസ്ത്രത്തെ സ്നേഹിക്കുവാൻ സാധിച്ചു. അക്കാദമി വിട്ടുപോയ ശേഷം രണ്ട് സ്വകാര്യ ട്യൂട്ടർമാരുമാർ അദ്ദേഹത്തെ പഠിപ്പിച്ചു. ആദ്യത്തേത് കേംബ്രിഡ്ജിനടുത്തുള്ള ഒരു പുരോഹിതനായിരുന്നു; അദ്ദേഹത്തിലൂടെ ബാബേൽ ചാൾസ് ശിമയോനെയും ഇവാഞ്ചലിക്കൽ ഫോളോവേഴ്സിനെയും കണ്ടുമുട്ടി, പക്ഷേ അദ്ദേഹത്തിന് ആവശ്യമുള്ള കാര്യം പഠിക്കാൻ സാധിച്ചില്ല. അദ്ദേഹം വീട്ടിൽ മടങ്ങിയെത്തി, ടോട്ടൻസ് സ്കൂളിൽ പഠിച്ചു: ആ സമയം 16 അല്ലെങ്കിൽ 17 വയസ്സായിരുന്നു ഉണ്ടായിരുന്നത്. രണ്ടാമത്തേത് ഒരു ഓക്സ്ഫോർഡ് ട്യൂട്ടറായിരുന്നു, അദ്ദേഹത്തിൽ കീഴിൽ കേംബ്രിഡ്ജ് സ്വീകരിക്കുന്നതിന് പര്യാപ്തമായ ക്ലാസിക്കകളിൽ ബാബേൽ അവഗാഹം നേടി.
കേംബ്രിഡ്ജ് സർവകലാശാലയിൽ
= അവലംബം ==
ഇവയും കാണുക
വിവരസാങ്കേതികരംഗത്തെ പ്രശസ്തരുടെ പട്ടിക
പുറമെ നിന്നുള്ള കണ്ണികൾ
വർഗ്ഗം:വിവരസാങ്കേതികവിദ്യാവിദഗ്ദ്ധർ
പലസ്തീനിലെ വിദ്യാഭ്യാസം
വിദ്യാഭ്യാസ മാനെജുമെന്റ്
വർഗ്ഗം:വിദ്യാഭ്യാസം രാജ്യം തിരിച്ച്
പോർട്രയിറ്റ് ഓഫ് ക്ലാരിസ സ്ട്രോസി
ബെർലിനിലെ ജെമാൾഡ്ഗാലറിയിൽ സൂക്ഷിച്ചിരിക്കുന്ന 1542-ൽ ചിത്രീകരിച്ച ഇറ്റാലിയൻ ചിത്രകാരനായ ടിഷ്യൻ വെസല്ലി വരച്ച ഒരു ചിത്രമാണ് പോർട്രയിറ്റ് ഓഫ് ക്ലാരിസ സ്ട്രോസി. സ്റ്റോറോസിയിലെ പഴയ ഫ്ലോറൻറൈൻ കുടുംബത്തിൽ നിന്നുള്ള ഒരു പെൺകുട്ടിയെ ഈ ചിത്രത്തിൽ ചിത്രീകരിച്ചിരിക്കുന്നു. പെൺകുട്ടി അല്പം ഭയക്കുന്നതായി തോന്നുന്നു, അവളുടെ ചെറിയ ഫാലീൻ നായയെ പിടിച്ചിരിക്കുന്നു. ലോകമെമ്പാടുമുള്ള ഏറ്റവും മനോഹരമായ കുട്ടികളുടെ ഛായാചിത്രങ്ങളിൽ ഒരു മാതൃകയായി ഈ ചിത്രം കണക്കാക്കപ്പെടുന്നു. കാർമൈൻ ചുവപ്പ്, നീല, പൊൻ മഞ്ഞ എന്നീ നിറങ്ങളിലുള്ള വർണ്ണങ്ങൾ കൂട്ടിച്ചേർത്ത് അതിമനോഹരമായി ഈ ചിത്രം ചിത്രീകരിച്ചിരിക്കുന്നു. ആന്റണി വാൻ ഡൈക്കിൻറെ സമാനമായ പെയിന്റിംഗുകൾക്ക് ഒരു പ്രചോദനമായാണ് ഈ ക്യാൻവാസിനെ കണക്കാക്കുന്നത്.
ചിത്രകാരനെക്കുറിച്ച്
പതിനാറാം നൂറ്റാണ്ടിലെ വെനീഷ്യൻ സ്കൂൾ ചിത്രകാരന്മാരിൽ പ്രമുഖനായിരുന്ന പ്രമുഖ ഇറ്റാലിയൻ ചിത്രകാരനായിരുന്നു ടിഷ്യൻ. മൈക്കലാഞ്ജലൊയോടൊപ്പം ഇദ്ദേഹം ഇറ്റാലിയൻ ചിത്രകലയുടെ പ്രശസ്തി വർദ്ധിപ്പിച്ചു. ടിഷ്യൻ വെനിഷ്യൻ ചിത്രകലാവിദഗ്ദ്ധനായിരുന്ന ജിയോവന്നി ബെല്ലിനിയുടെ കീഴിൽ പരിശീലനം നേടിയിരുന്നതായി കരുതപ്പെടുന്നു. ക്ലാസ്സിക്കൽ കലയുടെയും മൈക്കലാഞ്ജലോയുടെയും സ്വാധീനത്താൽ ടിഷ്യന്റെ ചിത്രങ്ങളിൽ പ്രകടമായ പരിവർത്തനം വന്നുചേർന്നു. നിറക്കൂട്ടുകളുടെ നിയന്ത്രണവും നൂതനത്വവും ടിഷ്യൻ ചിത്രങ്ങളുടെ സവിശേഷതയായി മാറിയിരുന്നു.
അവലംബം
വർഗ്ഗം:ടിഷ്യൻ ചിത്രങ്ങൾ വർഗ്ഗം:കുട്ടികളുടെ ചിത്രങ്ങൾ
വക്കം
kadavathur
കേരളത്തിലെ തിരുവനന്തപുരം ജില്ലയിലുള്ള ഒരു ഗ്രാമമാണ്‌ വക്കം. തിരുവനന്തപുരം നഗരത്തിൽ നിന്നും 35 കിലോമീറ്റർ അകലെയാണ്‌ ഈ ഗ്രാമം സ്ഥിതിചെയ്യുന്നത്. കായൽ ജലത്താൽ ചുറ്റപ്പെട്ടുകിടക്കുകയാണ്‌ ഈ പ്രദേശം. അഞ്ചെങ്ങോ, കടയ്ക്കാവൂർ, വെട്ടൂർ, ചെറുന്നിയൂർ, മണമ്പൂർ എന്നിവയാണ്‌ അടുത്തുള്ള പഞ്ചായത്തുകൾ. 9 കിലോമീറ്ററിനുള്ളിലുള്ള രണ്ട് പട്ടണങ്ങളാണ്‌ വർക്കലയും, ആറ്റിങ്ങലും.
സൈക്ലമെൻ സൈപ്രിയം
കിഴങ്ങിൽ നിന്ന് വളരുന്ന ഒരു വാർഷിക സസ്യമാണ് സൈക്ലെമെൻ സൈപ്രിയം (സൈപ്രസ് സൈക്ലമെൻ), 300–1,200 മീറ്റർ (980–3,940 അടി) ഉയരത്തിൽ സൈപ്രസ് വനഭൂമി പർവതനിരകളിലെ സ്വദേശിയായ ഈ പുഷ്പം ദേശീയ പുഷ്പവുമാണ്. സൈക്ലമെൻ പെർസിക്കം, സൈക്ലമെൻ ഗ്രേക്കം എന്നിവയും സൈപ്രസിൽ കാണപ്പെടുന്നു, പക്ഷേ അവ പ്രാദേശികമല്ല.
പുറത്തേക്കുള്ള കണ്ണികൾ
വർഗ്ഗം:സൈപ്രസിന്റെ ദേശീയ ചിഹ്നങ്ങൾ വർഗ്ഗം:പ്രിമുലേസീ
മാങ്ങ
ലഘുചിത്രം|വലത്ത്‌|മാങ്ങകൾ; ഒരു മഴക്കാല ദൃശ്യം മാവ് എന്ന വൃക്ഷം നൽകുന്ന ഫലം ആണ്‌ 'മാങ്ങ. പഴങ്ങളിലെ രാജാവാണ് മാങ്ങ എന്ന് പറയാറുണ്ട്. മാങ്ങകളിലെ തന്നെ ഏറ്റവും പ്രസിദ്ധമായത് കിങ്ങ് അൽഫോൺസോ എന്ന മാമ്പഴമാണ്. ഏഷ്യൻ രാജ്യങ്ങളിലാണ്‌ മാമ്പഴം സാധാരണയായി കാണപ്പെടുന്നത്. അതിൽ തന്നെ ഇന്ത്യയിലാണ്‌ ലോകത്തിൽ ഏറ്റവും കൂടുതൽ മാങ്ങ കൃഷി ചെയ്യുന്നത്. ഇന്ത്യയുടെ ദേശീയ ഫലമാണ് മാങ്ങ. ഇന്ത്യയെ കൂടാതെ പാകിസ്താന്റെയും ദേശീയ ഫലമാണ്‌ മാങ്ങ. മൊത്തം മാങ്ങ ഉത്പാദനത്തിന്റെ 80 ശതമാനത്തിലേറേ ഇന്ത്യയുടെ സംഭാവനയാണ്‌. കേരളത്തിൽ മാവ് കൃഷി വ്യാപകമല്ലെങ്കിലും, തമിഴ്നാട്ടിലും കർണ്ണാടകത്തിലും ബീഹാറിലും വളരെയധികം കൃഷി ചെയ്യപ്പെടുന്നുണ്ട്. പഴുക്കാത്ത മാങ്ങ ചേർത്ത് കൂട്ടാനുകളും അച്ചാറുകളും പാകം ചെയ്യുന്നു. പഴുത്ത മാങ്ങ ചേർത്തുണ്ടാക്കുന്ന മാമ്പഴപ്പുളിശ്ശേരിയും മലയാളികൾക്ക് പ്രിയങ്കരമാണ്‌. മാമ്പഴം വളരെ സ്വാദുള്ള ഭക്ഷണമാണ്‌. 18 നൂറ്റാണ്ടിനു മുൻപ് കേരളം സന്ദർശിച്ചിട്ടുള്ള വിദേശസഞ്ചാരികൾ പലരും മാമ്പഴത്തെ ലോകത്തിലെ ഏറ്റവും സ്വാദുള്ള ഫലമായി പുകഴ്ത്തിയിട്ടുണ്ട്. മാമ്പഴവും മാങ്ങയുടെ അച്ചാറുകളും ധാരാളം, കയറ്റുമതി ചെയ്യപ്പെടുന്നുണ്ട്.
പേരിനു പിന്നിൽ
തമിഴിൽ மாங்காய் (മാങ്കായ്) എന്നും മാങ്ങ അറിയപ്പെടുന്നു. ഇംഗ്ലീഷിലെ Mango യും ഇതിൽനിന്ന് ഉണ്ടായതാണ്.
ചരിത്രം
പൗരാണികകാലത്ത് തന്നെ അറിയപ്പെട്ടിരുന്നൊരു പഴമാണ് മാങ്ങ. പുരാതന സംസ്കൃതഗ്രന്ഥങ്ങളിലും നാടോടിപ്പാട്ടുകളിലും മറ്റും മാമ്പഴത്തെപറ്റി പരാമർശമുണ്ട്. എന്നാൽ ഋഗ്വേദത്തിൽ മാങ്ങയെപ്പറ്റി പരാമർശമില്ല, അത് ആര്യന്മാർ കൃഷിചെയ്തിരുന്നില്ല എന്നതിനാലോ അവ കൃഷി ചെയ്തിരുന്ന ഉഷ്ണമേഖലാ പ്രദേശത്തേക്കുറിച്ച് അറിയാത്തതിനാലോ ആയിരിക്കാം. എന്നാൽ ബുദ്ധമതഗ്രന്ഥമായ അമരകോശത്തിൽ മാങ്ങയെക്കുറിച്ച് നിരവധി പരാമർശങ്ങൾ ഉണ്ട്. രാമായണത്തിലും മഹാഭാരതത്തിലും കാടുപോലെ വളർന്ന മാന്തോപ്പുകളെ വിവരിക്കുന്നുണ്ട്. കാളിദാസ കൃതികളിലും മാവിനെപ്പറ്റിയുള്ള വിവരണം കാണാം. ക്രിസ്തുവിന്‌ വളരെ മുമ്പ് എഴുതപ്പെട്ടത് എന്ന് കരുതുന്ന ആയുർ‌വേദ ഗ്രന്ഥമായ ചരകസംഹിതയിലും സുശ്രുതസംഹിതയിലും മാവിന്റെ ഔഷധഗുണത്തെപ്പറ്റി പ്രതിപാദിച്ചിരിക്കുന്നു. ക്രി.മു. 150 വർഷങ്ങളിൽ നിർമ്മിച്ചവയെന്ന് കരുതപ്പെടുന്ന സാഞ്ചിയിലെ സ്തൂപങ്ങളിൽ മാവിന്റേയും മാമ്പഴത്തിന്റേയും വിവിധഭാഗങ്ങൾ കൊത്തുപണി ചെയ്തു വച്ചിട്ടുണ്ട്. അജന്തയിലും എല്ലോറയിലും മാവിൻറെ ചിത്രങ്ങൾ കാണാം.
ഇന്ത്യ സന്ദർശിച്ചിട്ടുള്ള പല വിദേശസഞ്ചാരികളുടേയും യാത്രാഗ്രന്ഥങ്ങളിൽ മാവിനെ പറ്റിയുള്ള വിവരണങ്ങൾ ഉൾക്കൊള്ളിച്ചിട്ടുണ്ട്. ക്രി.മു. 327 ൽ ഇന്ത്യയിൽ വന്ന അലക്സാൻഡർ ചക്രവർത്തി സൈന്ധ് നദീതടത്തിൽ ഒരു മാന്തോപ്പ് കണ്ടതായി രേഖപ്പെടുത്തിയിരിക്കുന്നു. മെഗസ്തനീസിന്റെ ഇൻഡിക്കയിലും പരാമർശം ഉണ്ട്. ചൈനീസ് സഞ്ചാരിയായ ഹുയാങ് സാങ്ങായിരിക്കണം ഒരു പക്ഷേ മാമ്പഴം വിദേശ ശ്രദ്ധയാകർഷിക്കാൻ കാരണം എന്ന് വിശ്വസിക്കപ്പെടുന്നു. ബുദ്ധന്‌ വിശ്രമിക്കാൻ ആമ്രധാരിക വലിയൊരു മാന്തോപ്പ് സമ്മാനിച്ചതായി ഫാഹിയാന്റേയും സുങ് യുന്റേയും സഞ്ചാരക്കുറിപ്പുകളിൽ വായിക്കാം. ക്രി.വ. 902 നും 968 നും ഇടയിൽ ജീവിച്ചിരുന്ന എബെൻ ഹാങ്കെലായിരുന്നു മാവിനേയും മാങ്ങയേയും പറ്റിയുള്ള വിവരങ്ങൾ രേഖപ്പെടുത്തിയ ആദ്യത്തെ പാശ്ചാത്യ സഞ്ചാരി. ഫ്രയർ ജോർദാനുസ് 1300ൽ രചിച്ച മിറാബിലിസ് ഡിസ്ക്രിപ്റ്റാ ( അതിശയകരമായ വിവരങ്ങൾ) എന്ന ഗ്രന്ഥത്തിലും മാവിനെ പറ്റി വിവരിച്ചിരിക്കുന്നു. ഇബ്നു ബത്തൂത്തയും മാവിനെ വിട്ടു കളഞ്ഞിട്ടില്ല. വർത്തേമയും ബാർബോസയമ് തുടങ്ങി ഒട്ടനവധി സഞ്ചാരികൾ കേരളത്തിലെ വിദേശീയാധിപത്യകാലത്ത് മാങ്ങയെപറ്റി വിവരിച്ചിട്ടുണ്ട്. അക്കാലത്തൊന്നും യൂറോപ്യൻ രാജ്യങ്ങളിൽ മാങ്ങയെ പറ്റി അറിവില്ലായിരുന്നു എന്ന് അവരുടെ പരാമർശങ്ങളിൽ നിന്ന് മനസ്സിലാക്കാം.
മുഗൾ ഭരണകാലം മാങ്ങായുടെ സുവർണ്ണകാലമായിരുന്നു. ഏറ്റവും നല്ല ഇനങ്ങൾ തിരഞ്ഞെടുത്ത് നട്ടു വളർത്തുന്നതിൽ ബദ്ധശ്രദ്ധനായിരുന്നു അക്ബർ. അദ്ദേഹം ഗുണസ്വഭാവങ്ങൾ അടിസ്ഥാനപ്പെടുത്തി മാങ്ങയെ ഇനം തിരിക്കാൻ ശ്രമം നടത്തി. അക്ബർ ചക്രവർത്തിക്ക് സ്വന്തമായി ദർഭംഗക്കടുത്ത് ലാൽബാഗ് എന്ന് പേരിൽ ഒരു ലക്ഷത്തോളം മാവുകൾ ഉള്ള ഒരു തോപ്പ് ഉണ്ടായിരുന്നതായി 300 കൊല്ലങ്ങൾക്ക് ശേഷം അത് ചാൾസ് മാരീസ് എന്ന ഇംഗ്ലീഷുകാരൻ സന്ദർശിച്ച് അവയെപറ്റി വിവരിച്ചതായും രേഖകൾ ഉണ്ട്. എന്നാൽ മുഗൾ വംശസ്ഥാപകനായ ബാബർ മാങ്ങയെ അത്രയൊന്നും മതിച്ചിരുന്നില്ല. പലരും അതിനെ പുകഴ്തുന്നത് അർഹിക്കുന്നതിലേറെയാണെന്നാണ് ബാബർ നാമയിൽ അദ്ദേഹം എഴുതിയത്.
ഉത്ഭവം
thumb|200px|ഒരു മാവിൻ തോട്ടം- [[പളനി]] മാങ്ങയുടെ ഉത്ഭവത്തെപ്പറ്റി ഇന്നും ഏകാഭിപ്രായമില്ല. ഇന്ത്യക്ക് വടക്ക് കിഴക്കൻ മേഖലയിലാണ്‌ ഇത് ഉത്ഭവിച്ചതെന്നാണ്‌ പ്രബലമായ വിശ്വാസം. ദക്ഷിണേഷ്യയോ മലയൻ ദ്വീപസമൂഹങ്ങളോ ആയിരിക്കാമെന്നാണ്‌ കാൻഡോൾ അഭിപ്രായപ്പെടുന്നത്. പൂർ‌വ്വേന്ത്യയോ ആസാമോ ലയൻ പ്രദേശമോ ആയിരിക്കാം എന്നാണ്‌ പോപനോവിന്റെ അഭിപ്രായം. മാവിന്റെ ഉല്പത്തിയെക്കുറിച്ച് വിപുലമായ ഗവേഷണം നടത്തിയ എസ്.ആർ. മുഖർജിയുടെ അഭിപ്രായത്തിൽ മാവിന്റെ ജനിതക രൂപമായ മാംജിഫെറ ബർമ്മ, സയാം, ഇന്തോചൈന എന്നിവിടങ്ങളിലാവാം ഉത്ഭവിച്ചത് എങ്കിലും മാവിന്റെ സ്പീഷീസ് ആയ മാൻ‌ജിഫെറാ ഇൻഡിക്ക ആസ്സാം-ബർമ്മാ പ്രദേശത്താവാം എന്നാണ്‌. മാങ്ങ അമേരിക്കയിലെ കാലിഫോർണിയയിൽ എത്തിയത് 1880-ൽ ആണ്.‌
വിതരണം
thumb|250px|പല തരം മാങ്ങകൾ താരതമ്യത്തിനായി. വലിപ്പം അറിയാൻ സ്കെയിൽ നോക്കുക
ഘടന
മാങ്ങ ഒരു അമ്രകം (Drupe)ആണ്‌. വിവിധ ഇനം മാങ്ങയ്ക്ക് വലിപ്പവും ആകൃതിയും നിറവും വ്യത്യാസപ്പെട്ടിരിക്കും. സാധാരണ 4 മുതൽ 12 സെ.മീ. വരെ വ്യാസം ഉള്ള മാങ്ങകൾ ഉണ്ട്. 25 സെ.മീ. വരെ വലിപ്പമുള്ളതും തീരെ ചെറുതുമായ അപൂർ‌വ്വം ഇനങ്ങളും ഉണ്ട്. ആകൃതി ഓവോയ്ഡ് ഒബ്ലോങ്ങ് (ovoid oblong) തിര്യക്കായി ഒബ്ലോങ്ങ് (obliquely oblong) ജ്വാലാമുഖം (pyriform) അണ്ഡാകൃതി (sub ovoid) ഗോളം (round) മടങ്ങിയത് (obtuse) എന്നിങ്ങനെ വിവിധ തരത്തിലാണ്‌. ഇളം മാങ്ങയുടെ അഥവാ കണ്ണിമാങ്ങയുടെ പുറം കാമ്പിന്‌ പുളി രുചി താരതമ്യേന മൂത്തതിനെ അപേക്ഷിച്ച് കുറവായിരിക്കും. ഇതിനുള്ളിൽ കുരു പാകമായിട്ടുണ്ടാവില്ല. തൊലിക്ക് ഇളം പച്ച നിറവും ആയിരിക്കും. എന്നാൽ മൂപ്പെത്തുന്നതോടെ നിറം കടുത്തതാകുകയും രുചി കൂടുതൽ പുളിപ്പുള്ളതാവുകയും ഉള്ളിലെ കുരു അഥവാ അണ്ടിയുടെ തോടിന്‌ കാഠിന്യമേറുകയും ചെയ്യുന്നു. ഈ അണ്ടി പരന്ന് തകിട് രൂപത്തിലാണ്‌ കാണുക. ഇതിനെ (Endocarp) സ്റ്റോൺ എന്നാണ്‌ പറയുക. പുറം തോടിലായി ധാരാളം നാരുകൾ ഉണ്ടായിരിക്കും ഇത് പഴുക്കുന്നതോടെ കൂടുതൽ പ്രബലമായി കാണപ്പെടുന്നു. ചില ഇനങ്ങൾക്ക് നാരുകൾ ഉണ്ടാവാറില്ല. ചിലതിൽ ദശയിലേക്ക് പടർന്നു കയറിയ നിലയിൽ കാണുന്നു. 1-2 മി.മീ കനമുള്ള ഈ പുറം തോടിനുള്ളിൽ 4-7 സെ.മീ നീളവും 3-4 സെ.മീ. വീതിയും ഉള്ള വിത്ത് കാണപ്പെടുന്നു. ഇതിനു ചുറ്റും നേർത്ത കടലാസു പോലെ ഒരു പടലം (ബീജാവരണം testa) ആവരണം ചെയ്തിരിക്കും. പഴുത്ത മാങ്ങയുടെ തൊലി കയ്പോ ചവർപ്പോ ഉള്ളതായിരിക്കും. ഇവ പഴുക്കുന്നതിനു മുമ്പ് ഭക്ഷ്യയോഗ്യമാണെങ്കിലും പഴുത്തശേഷം ഉപയോഗയോഗ്യമല്ല. തൊലിയുടെ നിറം മഞ്ഞ കലർന്ന പച്ചനിറം മുതൽ ചുവപ്പ് കലർന്ന ഓറഞ്ച് നിറം വരെ കാണാറുണ്ട്. എന്നാൽ ഇത് ഒരോ ഇനത്തിലും വ്യത്യസ്തമായിരിക്കും. കൂടുതൽ നിറം ലഭിക്കുന്നത് വെയിൽ കൊള്ളുന്നയിടത്തും നിറം കുറവ് തണലേൽക്കുന്ന ഭാഗത്തുമായിരിക്കും.
നാമകരണം
thumb|250px| ബദാമി ഇന- വലിപ്പം താരതമ്യത്തിനായി എസ്.ഡി. കാർഡ് വ്യത്യസ്ത സ്വഭാവങ്ങളോടും ഗുണങ്ങളോടും കൂടിയ ആയിരത്തിലേറേ മാവു ജാതികൾ ഇന്ത്യയിൽ മാത്രം കൃഷി ചെയ്യപ്പെടുന്നുണ്ട്. മാങ്ങയ്ക്ക്/മാവിന്‌ പേര് നൽകുന്നതിൽ മാമ്പഴപ്രിയരുടെ ഭാവനാ സമൃദ്ധി പ്രത്യേകം കാണാം. ആളുകളുടേയും ഉദ്യോഗത്തിന്റേയും സ്ഥലത്തിന്റേയും തുടങ്ങി ആകൃതി, നിറം, വലിപ്പം എന്നീ സവിശേഷതകളും പേരിടലിന്‌ കാരണമായി കാണാം.
ഇത് കൂടാതെ പല കർഷകരും പുതിയ ഇനങ്ങൾ സങ്കരപ്പെടുത്തുന്നവരും അവരുടെ ഭാവനക്കനുസരിച്ച് പേരുകൾ വയ്ക്കാറുണ്ട്. ഒരു സംസ്ഥാനത്തു നിന്നും മറ്റൊരു സംസ്ഥാനത്തേക്ക് പോകുമ്പോൾ പലപ്പോഴും പേര് മാറുന്നതായും കാണാം. അൽഫോൺസോ എന്ന മാങ്ങ മഹാരാഷ്ട്രയിൽ അപ്പസ് എന്നും കർണ്ണാടകത്തിൽ ബദാമി എന്നും അറിയപ്പെടുന്നതും പീറ്റർ എന്ന് മുംബൈയിൽ വിളിക്കുന്ന ഇനം തമിഴിൽ ഗുണ്ടു എന്നും നടുസാലൈ എന്നും മറ്റും അറിയപ്പെടുന്നത് ഇതിന് ഉദാഹരണമാണ്‌.
നാമകരണത്തിലെ ഈ പ്രശ്നം മാവുകളെ ശരിയായി വർഗ്ഗീകരിക്കുന്നതിലെ പ്രധാന തടസ്സമാണ്‌. വളരെക്കാലം കാത്തിരുന്നതിനുശേഷം കായ്ക്കുമ്പോൾ മാത്രമേ ഏത് ഇനമാണെന്ന് അറിയുകയും ചെയ്യൂ എന്നതും മറ്റൊരു പ്രശ്നമാണ്‌.
വർഗീകരണം
thumb|[[Bangalore|ബെംഗളൂരുവിലെ കോലാറിൽ അധികമായി കാണപ്പെടുന്ന തോട്ടപ്പുരി മാങ്ങ]] മാമ്പഴത്തെ നല്ലതും ചീത്തയുമായി വേർതിരിച്ച് ആദ്യം രേഖപ്പെടുത്തിയത് അക്‌ബർ ചക്രവർത്തിയായിരുന്നു. അദ്ദേഹം അയിൻ-ഇ-അക്ബാറിയിൽ വിവരിച്ചിട്ടുണ്ട്. എങ്കിലും ശാസ്ത്രീയമായി ആദ്യമായി വർഗീകരണം നടത്തിയത് വാട്ട് (Watt) ആണ് (1891). പിന്നീട് മാരീസ് (1902), വുഡ്‌ഹൗസ് (1909) എന്നിവരും വർഗീകരണം നടത്തി. വുഡ്‌ഹൗസിന്റേത് പഴത്തിന്റെ ആകൃതിയെ അടിസ്ഥാനമാക്കിയുള്ള തരം തിരിവായിരുന്നു.
പിന്നീടെ വെസ്റ്റർ (Wester)1915ൽ ഇന്ത്യയിലെ മാവ് ഇനങ്ങളുടെ ഒരു സമ്പൂർണ്ണ പട്ടിക ഉണ്ടാക്കി. ബോംബെ സംസ്ഥാനത്തെ 89 മാവിനങ്ങളെ ബർൺസും പ്രയാഗും ചേർത്ത് വർഗീകരിച്ചു. ഫ്ലോറിഡയിൽ കൃഷി ചെയ്തു വരുന്ന മാവിനങ്ങളെ സ്റ്ററോക്ക് (1951) വർഗീകരിച്ചു. മേൽ പറഞ്ഞ വർഗീകരണങ്ങൾ എല്ലാം തന്നെ മാമ്പഴത്തിന്റെ സ്വഭാവത്തെ മാത്രം അടിസ്ഥാനമാക്കിയുള്ളതാണ്‌. എന്നാൽ മറ്റു ചില ഗവേഷകർ മാവിന്റെ വളർച്ച, ഇല, പൂങ്കുല, പുഷ്പം എന്നീ കായിക സ്വഭാവങ്ങളെ അടിസ്ഥാനപ്പെടുത്തിയും വർഗ്ഗീകരണം നടത്തി. പാപനോവ് പഴത്തിന്റെ സ്വഭാവം പൂങ്കുലയുടേയും പാർശ്വീയങ്ങളുടേയും നിറവും, രോമിലതയും, വിത്തിലെ ഭ്രൂണസംഖ്യയും അടിസ്ഥാനപ്പെടുത്തി മാവുകളെ നാല്‌ പ്രധാന വർഗ്ഗങ്ങളാക്കി തിരിച്ചു. മൽഗോബ, അൽഫോൺസോ സാന്റർഷാ, കമ്പോഡിയാന എന്നിവയാണവ.
അൽഫോൺസോ
thumb|250px| അൽഫോൺസോ മാങ്ങ ഇന്ത്യയിലെ ഏറ്റവും അധികം കൃഷി ചെയ്യപ്പെടുന്നോരു ഇനമാണ്‌. മഹാരാഷ്ട്രയിലാണ്‌ ഏറ്റവും അധികം ഉള്ളത്. നല്ല സ്വാദ്, സമൃദ്ധമായ വിളവ്, നല്ല സൂക്ഷിപ്പു ഗുണം എന്നിവയെല്ലാം കൂടിച്ചേർന്ന അപൂര്വ്വം ഇനങ്ങളിലൊന്നാണ്‌. ശഡി അൾഫോണ്സോ എന്ന ഫ്രഞ്ചുകാരനാണ്‌ ഇതിനെ കണ്ടെത്തിയത്. മൈസൂരിൽ ബദാമി എന്നും സേലം കോയമ്പത്തൂർ എന്നീ ജില്ലകളിൽ ഗുണ്ഡു എന്നും തിരുനെൽ‌വേലിയിൽ പട്ടണം ജാതി എന്നുമാണറിഒയപ്പെടുന്നത്. മദ്രാസിൽ ഖാദർ, കന്നടത്തിൽ ഹാഫസ്, ആപ്പുസ് എന്നീ പേരുകളും ഉപയോഗിച്ചു വരുന്നു. മൂനാഴ്ചയോളം കേടുകൂടാതെ സൂക്ഷിക്കാൻ സാധിക്കും.
ചന്ത്രക്കാരൻ
കേരളത്തിലെ ബഹുഭ്രൂണിമാവ് ഇനത്തിൽ പെട്ട ഒന്ന്. കുലകുലയായി കായ് സമൃദ്ധിയായി ഉണ്ടാവുന്നു. ചാറ് ധാരാളവും കഴമ്പ് നാരുകൾ നിറഞ്ഞതായതിനാൽ വലിച്ച് കുടിക്കാനാണ്‌ ഉത്തമം. ചിലയിടങ്ങളി ചപ്പിക്കുടിയൻ എന്നും പേര് ഉണ്ട്.
ഖുദാദാദ്
thumb|250px| ബങ്കനപ്പള്ളി ഇനം തമിഴ്നാട്ടിലെ സേലം ജില്ലയാണ്‌ ഇതിന്റെ ജന്മസ്ഥലം. കേരളം തെക്കൻ കർണ്ണാടകം എന്നിവിടങ്ങളിലും കൃഷിചെയ്യുന്നുണ്ട്. സൂക്ഷിപ്പുഗുണം (ഷെൽഫ് ലൈഫ്) കുറവാണ്‌ എന്നതാണ്‌ പ്രധാന ന്യൂനത. പഴം വലുതും ഓവൽ ആകൃതിയുൾലതുമാണ്‌. ബിന്ദുവിന്‌ സമാനമായ കൊക്കാണ്‌ ഉള്ളത്. കട്ടിയുള്ള തൊലിയും ഉണ്ട്. പീത നിറം, കഴമ്പ്, മൃദുവും നാരില്ലാത്തതു, സുഖകരമായ ഗന്ധം, മധുരം ഉള്ളത്. ചാറും ധാരാളം. ഋതുമദ്ധ്യത്തിലാണ്‌ കായ്ക്കുന്നത്.
ലാംഗ്ര
ഏറ്റവുമധികം ഉത്പാദിപ്പിക്കപ്പെടുന്ന ഒരു തരം മാങ്ങയാണിത്. ഉത്തരേന്ത്യയിലാണ്‌ ജന്മസ്ഥലം. ലാംഗ്ഡ, ഡേവിഡ് ഫോർഡ്, റൂ-ഇ- അഫ്സ എന്നും പേരുകൾ ഉണ്ട്. ഇടത്തരം വലിപ്പമുള്ള ഓവേറ്റ് ആകൃതിയുള്ളതാണ്‌ ഫലം. തൊലി ഇടത്തരം കട്ടിയുള്ളതും, ഹരിതനിറം വിട്ടുമാറാത്തതുമാണ്‌. കഴമ്പ്  കട്ടിയുള്ളതും നാരുകൾ ഇല്ലാത്തതുമാണ്‌. അല്പം അമ്ലാംശമുള്ള മധുരമാണ്‌ രുചിയിൽ. മേയ് മുതൽ ജൂലൈ വരെയാണ്‌ കായ്ക്കുക.
മൽഗോവ
ദക്ഷിണേന്ത്യയിലും ഡക്കാനിലും വാണിജ്യപ്രധാനമുള്ള ഇത് ഗുണത്തിൽ വളരെ മെച്ചപ്പെട്ടതും വിപണിയുള്ളതുമാണ്‌. അമേരിക്കയിലെ ഉഷ്ണമേഖല പ്രദേശങ്ങളിൽ വളരെ മുൻപു തന്നെ പ്രചാരത്തിൽ വന്ന ഇനമാണ്‌. ഋതു അന്ത്യത്തിൽ കായ്ക്കുന്ന മാങ്ങ മൂപ്പെത്തുന്നതിനും മുന്നേ തന്നെ മഴയിൽ പെട്ട് പോവാറുണ്ട്. തൊലിയിൽ കറുത്ത കുത്തുകൾ കാണപ്പെടുന്നത് ഭംഗിയും വിപണിയും കുറയ്ക്കുന്നു. പഴം വലിയതോ ഇടത്തരം വലിപ്പമുള്ളതോ ആണ്‌. ഉരുണ്ട തിര്യക്കാകൃതിയാണ്‌. കൊക്ക് വ്യക്തമായി കാണാം. കഴമ്പ് ഉറപ്പുൾലതും നാരില്ലാത്തതുമാണ്‌. പീതനിറമുള്ല പഴം പഴുത്താൽ സുഗന്ധമുള്ളതാകും. മധുരവും ധാരാളം ചാറുമുള്ളതുമാണ്‌.
നീലം
right|200px|thumb|നീലം മാങ്ങ
സംഭരണവും വിപണിയും
എളുപ്പം കേടുവരുന്ന പഴമാണ് മാങ്ങ. മൂത്ത് പറിച്ചാൽ ഒരാഴ്ചക്കുള്ളിൽ അവ പഴുത്ത് പാകമാവാറുണ്ട്. പഴുത്ത് കഴിഞ്ഞാൽ ചില കീടങ്ങൾ വരുന്നതിനും പക്ഷികളും മറ്റും കൊത്തുന്നതിനും കാരണമാകാറുണ്ട്. കൃഷിയായി ചെയ്യുന്ന മാവുകളിൽ വിപണിക്കനുസരിച്ച് അവ വിളവെടുക്കാറുണ്ട്. വേഗത്തിൽ വിറ്റു തീരാത്തപ്പോൾ വൈകി പറിക്കുകയും ആവശ്യം കൂടുമ്പോൾ പറിച്ച് ചൂടുള്ള സഥലത്ത് വച്ച് പെട്ടെന്ന് പഴുപ്പിക്കുകയും ചെയ്യുന്നവരുണ്ട്. പഴുത്ത മാങ്ങക്ക് ചതവ് സംഭവിച്ചാൽ ആ ഭാഗം പെട്ടെന്ന് കേടുവരുന്നത് കാണാം.
പ്രതികൂല കാലാവസ്ഥയെ ചെറുക്കാൻ പ്രകൃത്യാ ഒരു മെഴുകിന്റെ ആവരണം മാങ്ങയിൽ കാണുന്നുണ്ട്. എന്നാൽ ഇത് പഴുക്കുന്തോറും നഷ്ടപ്പെട്ടുകൊണ്ടിരിക്കും. ഇത് കാര്യക്ഷമമാക്കുവാനായി കൃത്രിമമായി മെഴുകിന്റെ ആവരണം മാങ്ങക്ക് നൽകാറുണ്ട്. ഇതിനായി മൈക്രോ ക്രിസ്റ്റലൈൻ, പാരഫിൻ, കാറ്നോഅ മെഴുക്, സിസാൽ, കരിമ്പ് എന്നിവ ഉപയോഗിക്കാറുണ്ട്. കരിമ്പ് ഫാക്ടറികളിൽ നിന്ന് ലഭിക്കുന്ന പ്രെസ്സ് മഡ് എന്ന മെഴുകുകൾ ഇതിനായി ഉപയോഗിക്കുന്നുണ്ട്.
കുമിൾ സംഹാരിയായ സോഡിയ്യം ഓർതോഫീനൈൽ ഫിനേറ്റ് അനുവദനീയമായ അളവിൽ മെഴുക് ആവരണത്തോട് ചേർക്കുന്നത് ചീയലിനെ തടയുന്നതായി കണ്ടിട്ടുണ്ട്. ഇതിനു പകരം ട്രൈക്ലോറോഎതീൽ തയോ ടെട്രാതാൽമൈഡും ഉപയോഗിക്കുന്നുണ്ട്.
പ്രശീതസംഭരണം
പഴങ്ങളെ ദീർഘകാലം കേടുകൂടാതെ സംഭരിക്കാൻ തണുപ്പിച്ച് സൂക്ഷിക്കാറുണ്ട്. എന്നാൽ ഇത് ഒരോ ഇനം മാങ്ങയേയും ആശ്രയിച്ച് എത്രകാലം സംഭരിക്കാമെന്നത് വ്യത്യാസപ്പെട്ടിരിക്കും. ചില മാങ്ങകൾക്ക് ഇത്തരം സംഭരണിമൂലം അതിന്റെ പ്രത്യേകതകൾ നഷ്ടപ്പെടാറുണ്ട്. എന്നാൽ ഒരോ ഇനം മാങ്ങയ്ക്കും അതിന് ആവശ്യമായ ഈർപ്പവും തണുപ്പും നൽകിയാൽ കൂടുതൽ കാലം കേടുകൂടാതെ സംഭരിക്കാം.
വിഭവങ്ങൾ/ഉല്പന്നങ്ങൾ
ഗാർഹികമായി നിരവധി ഉപയോഗങ്ങൾ മാങ്ങയ്ക്ക് ഉണ്ട്. പഴുത്ത മാങ്ങ വളരെ സ്വാദുള്ള ഒരു ഭക്ഷണമാണെന്നതിനു പുറമേ പുളിശ്ശേരി തുടങ്ങിയ കറികൾ ഉണ്ടാക്കാനായി ഉപയോഗിക്കുന്നുണ്ട്. കേരളത്തിൽ പഴുത്ത മാങ്ങ തൊലി ചെത്തിക്കളഞ്ഞ് ചെറിയ കഷണങ്ങളാക്കി മുറിച്ച് തിന്നുന്നവരാണ് അധികവും. തൊലിയോടെ ചെത്തി ഉൾഭാഗം മാത്രം തിന്നുന്ന കൂട്ടരും ഉണ്ട്. തമിഴ് നാട് പോലുള്ള സംസ്ഥനങ്ങളിൽ മൂത്തതും എന്നാൽ പഴുക്കാത്തതുമായ മാങ്ങകൾ പ്രത്യേകരീതിയിൽ കഷണമാക്കി ഉപ്പും മുളകും തേച്ച് തൊലിയോടെ തിന്നുന്ന രീതിയും കണ്ടു വരുന്നു. ചില സ്ഥലങ്ങളിൽ മാങ്ങ ലസ്സി ഉണ്ടാക്കുവാൻ ഉപയോഗിച്ച്  വരുന്നു.
പച്ചമാങ്ങ കറികൾക്ക് പുളിരുചി നൽക്കാൻ ഉപയോഗിക്കുന്നു. അച്ചാർ ഉണ്ടാക്കാൻ പച്ചമാങ്ങയും കണ്ണിമാങ്ങയും ഉപയോഗിക്കുന്നുണ്ട്. പച്ച മാങ്ങ മുറിച്ചും ചെറിയ മാങ്ങകളും കണ്ണിമാങ്ങയും മുഴുവനായും ഉപ്പിലിട്ട് വക്കുന്നതും ഒരു രീതിയാണ്.
വ്യാവസായികമായി മാങ്ങയിൽ നിന്നും അച്ചാർ, സ്ക്വാഷ്, ജാം എന്നിവ നിർമ്മിക്കുന്നുണ്ട്. കാനിങ്ങ്, മാമ്പഴ പൾപ്, പഴച്ചാറ്, മിഠായികൾ, കസ്റ്റാർഡ് പൗഡർ എന്നിവയും നിർമ്മിച്ചു വരുന്നു.
കുറിപ്പുകൾ
<diva. A class=1"references-small" yes style="-moz-column-count:2; column-count:2;">
വർഗ്ഗം:പഴങ്ങൾ വർഗ്ഗം:ഇന്ത്യയുടെ ദേശീയ പ്രതീകങ്ങൾ വർഗ്ഗം:പാകിസ്താന്റെ ദേശീയ പ്രതീകങ്ങൾ വർഗ്ഗം:ഉഷ്ണമേഖലാ ഫലങ്ങൾ
ടെസ്റ്റ് ക്രിക്കറ്റ്
ക്രിക്കറ്റിലെ ഏറ്റവും ദൈർഘ്യമേറിയ മത്സരക്രമമാണു ടെസ്റ്റ് ക്രിക്കറ്റ്. ക്രിക്കറ്റ് ടീമുകളുടെ കഴിവ് അളക്കാനുളള ടെസ്റ്റ് എന്നതു മുൻ‌നിർത്തിയാണ് ടെസ്റ്റ് ക്രിക്കറ്റ് എന്ന പേരു ലഭിച്ചത്. അഞ്ചു ദിവസം നീണ്ടു നിൽക്കുന്ന ശൈലിയിലാണ് ടെസ്റ്റ് ക്രിക്കറ്റിന്റെ ഘടന. ക്രിക്കറ്റിന്റെ ഏറ്റവും സുന്ദരമായ വിഭാഗമായി ഇതു വിലയിരുത്തപ്പെടുന്നു. എന്നിരുന്നാലും ആധുനിക കാലത്ത് ടെസ്റ്റ് ക്രിക്കറ്റിനേക്കാൾ ജനകീയത നിയന്ത്രിത ഓവർ മത്സരങ്ങൾക്കാണ്. ക്രിക്കറ്റിന്റെ പല രൂപങ്ങളിൽ ഏറ്റവും മികച്ചതായി ഇത് കണക്കാക്കപ്പെടുന്നു. ക്രിക്കറ്റിന്റെ തുടക്കക്കാലം മുതലേ കളിച്ചുതുടങ്ങിയ രൂപമാണ് ടെസ്റ്റ് ക്രിക്കറ്റ്.
ക്രിക്കറ്റിന്റെ ജന്മദേശം ഇംഗ്ലണ്ടാണ്‌. പരീക്ഷ എന്ന അർത്ഥം വരുന്ന ഇംഗ്ലീഷ് പദമായ ടെസ്റ്റ് എന്ന പദം ഇതിന് ഉപയോഗിക്കാൻ കാരണം ഇത് കളിക്കുന്ന രണ്ട് പക്ഷങ്ങളുടേയും യഥാർഥ കഴിവുകളെ പരീക്ഷിക്കുന്ന ഒരു കളിയെന്ന അർത്ഥത്തിലാണ്. ടെസ്റ്റ് ക്രിക്കറ്റ് ചരിത്രത്തിലെ ആദ്യത്തെ ടെസ്റ്റ് മത്സരം കളിച്ചത് 15 മാർച്ച് 1877 ൽ ഇംഗ്ലണ്ടും ഓസ്ട്രേലിയയും തമ്മിൽ  മെൽബൺ ക്രിക്കറ്റ് ഗ്രൌണ്ടിൽ ആണെന്ന് കണക്കാക്കപ്പെടുന്നു. ഇതിൽ ആദ്യത്തെ കളി ഓസ്ട്രേലിയ 45 റൺസിന് വിജയിക്കുകയും രണ്ടാമത്തെ കളിയിൽ ഇംഗ്ലണ്ഡ് 4 വിക്കറ്റിന് ജയിക്കുകയും ചെയ്തു. അങ്ങനെ ഈ പരമ്പര സമനിലയിലാവുകയായിരുന്നു.
ഇംഗ്ലണ്ടും ഇന്ത്യയും തമ്മിലാണ് 2000 മത്തെ ടെസ്റ്റ് മാച്ച് നടന്നത്. മത്സരത്തിൽ ഇംഗ്ലണ്ട് ജയിച്ചു.
ടെസ്റ്റ് ക്രിക്കറ്റ് കളിക്കുന്ന ടീമുകൾ
ഇന്ന് ടെസ്റ്റ് കളി പദവി അംഗീകരിക്കുന്നത് അന്താരാഷ്ട്ര ക്രിക്കറ്റ് കൗൺസിൽ ആണ്. ടെസ്റ്റ് പദവി ഇല്ലാത്ത രാജ്യങ്ങൾ അന്താരാഷ്ട്രതലത്തിൽ ക്രിക്കറ്റിന്റെ ചെറിയ രൂപങ്ങളായ ഏകദിന ക്രിക്കറ്റ് പോലുള്ള കളികൾ മാത്രമേ കളിക്കാൻ അർഹതയുള്ളു.
ഇന്ന് ടെസ്റ്റ് ക്രിക്കറ്റ് പദവിയുള്ള രാജ്യങ്ങൾ താഴെ പറയുന്നവയാണ്.
പുറത്തേക്കുള്ള കണ്ണികൾ
വർഗ്ഗം:ക്രിക്കറ്റിന്റെ വിവിധ രൂപങ്ങൾ
മലമ്പുഴ നിയമസഭാമണ്ഡലം
അവലംബം
വർഗ്ഗം:കേരളത്തിലെ നിയമസഭാമണ്ഡലങ്ങൾ
ചിക്കിലിഡേ
ഇന്ത്യയിൽ നിന്നും കണ്ടെത്തിയ സിസിലിയൻ വിഭാഗത്തിൽ പെട്ട ഉഭയജീവി കുടുംബമാണ് ചിക്കിലിഡേ - Chikilidae. ഇതു വരെ കണ്ടെത്തിയിട്ടുള്ളതിൽ കാലില്ലാത്ത ഉഭയജീവികളിൽ പത്താമത് കുടുംബമാണിത്. 2012 വരെ അഞ്ചു വർഷക്കാലയളവിലാണ് ഇന്ത്യയുടെ വടക്കു ഭാഗങ്ങളിൽ പഠനങ്ങൾ നടത്തിയത്. ഇന്ത്യയുടെ വടക്കുകിഴക്കൻ മേഖലയിലെ ഗോത്രവർഗ ഭാഷയായ 'ഗാരൊ' (Garo) ഭാഷയിലെ ചിക്കിലിഡേ എന്ന നാമമാണ് ഇതിനായി നൽകിയത്. പുതിയതായി കണ്ടെത്തിയ ജനുസ്സിന് ചിക്കില (Chikila) എന്നാണ് പേരു നൽകിയത്. മണ്ണിനടിയിൽ കൂടുണ്ടാക്കി മുട്ടയിടുന്ന പെൺ ജീവി 2 മുതൽ 3 മാസം വരെ മുട്ട വിരിയുവാനായി കാത്തിരിക്കുന്നു. ഇവ ആഫ്രിക്കയിലെ കുടുംബത്തിൽ നിന്നും 140 മില്യൺ വർഷങ്ങൾക്ക് മുൻപ് വേർപിരിഞ്ഞ ശാഖയാണെന്നു കരുതുന്നു.
കണ്ടെത്തൽ
2012 വരെ അഞ്ചു വർഷക്കാലയളവിൽ ഇന്ത്യയിലെ ത്രിപുര, സിക്കിം, പശ്ചിമബംഗാൾ, അസം, അരുണാചൽ പ്രദേശ്, മണിപ്പൂർ, മേഘാലയ, മിസോറം, നാഗലൻഡ് എന്നീ സംസ്ഥാനങ്ങളിൽ 250 ഓളം പ്രദേശങ്ങളിൽ ഭൂമി കിളച്ചാണ് പഠനങ്ങൾ നടത്തിയത്. മലയാളി ഗവേഷകനായ എസ്.ഡി. ബിജു, ലണ്ടൻ നാച്ചുറൽ ഹിസ്റ്ററി മ്യൂസിയത്തിൽ നിന്നുള്ള ഡേവിഡ് ജെ.ഗോവെർ, എമ്മ ഷെരാറ്റ്, മാർക്ക് വിൽക്കിൻസൺ, ബ്രസ്സൽസിൽ വ്രിജെ യൂണിവേഴ്‌സിറ്റിയിലെ ഫ്രാൻകി ബോസ്സുയറ്റ്, ഇനെസ് വാൻ ബോക്‌സയർ ഡെൽഹി യൂണിവേഴ്‌സിറ്റിയിൽ നിന്നുമുള്ള ആഷിഷ് തോമസ്, സുരേഷ് ബാബു, എന്നിവരുൾപ്പെടുന്ന സംഘമാണ് കണ്ടെത്തലിനു പിന്നിൽ പ്രവർത്തിച്ചവർ. പുതിയ ജന്തുകുടുംബത്തിന്റെ കണ്ടെത്തൽ കൂടി ഇന്ത്യൻ ഉപഭൂഖണ്ഡവും ആഫ്രിക്കയും കോടിക്കണക്കിന് വർഷങ്ങൾക്കുമുമ്പ് ഒറ്റ വൻകരയുടെ ഭാഗമായിരുന്നു എന്നതിനു തെളിവായി കരുതപ്പെടുന്നു. അഫ്രിക്കൻ വൻകരയുടെ പശ്ചിമഭാഗത്തായാണ് ചിക്കിലിഡേ ജീവിയുടെ ജനിതകബന്ധുക്കളെ കണ്ടെത്തിയിരിക്കുന്നത്.
അവലംബം
വർഗ്ഗം:ജന്തുകുടുംബങ്ങൾ വർഗ്ഗം:ചിക്കിലിഡേ വർഗ്ഗം:സിസിലിയനുകൾ
അക്സോലോട്ടൽ
ആംബിസ്റ്റോമ (Ambystoma) എന്ന അമേരിക്കൻ സലമാണ്ടറിന്റെ (Salamander) ലാർവയാണ് (Larva ) അക്സോലോട്ടൽ. ഇതിന് ലാർവാദശയിൽ തന്നെ പ്രത്യുത്പാദനശേഷിയുണ്ട്. ആംബിസ്റ്റൊമാറ്റിഡേ (Ambistomatidae) കുടുംബത്തിൽപ്പെട്ട ഇവ മെക്സിക്കൻ തടാകങ്ങളിൽ കാണപ്പെടുന്നു. ശക്തിയുളള ഒരു വാലും ദുർബലങ്ങളായ രണ്ടു ജോഡി കാലുകളും മൂന്നു ജോഡി ബാഹ്യഗില്ലുകളുമുള്ള അക്സോലോട്ടലിന് ആകൃതിയിൽ ന്യൂട്ടുകളോട് (Newt) സാദൃശ്യമുണ്ട്. ലാർവീയ ദശയിൽ തന്നെ ഇവ മുട്ടയിടാൻ തുടങ്ങുന്നു. ജലസസ്യങ്ങളോടുചേർന്ന് ചരടുപോലെയാണ് മുട്ടകൾ കാണപ്പെടുന്നത്. രണ്ടുമൂന്ന് ആഴ്ചകൾകൊണ്ട് മുട്ടകൾ വിരിയുന്നു. കുഞ്ഞുങ്ങൾ മാതാപിതാക്കളെപ്പോലെ തന്നെയിരിക്കും. കായാന്തരണ(Metamorphosis) മില്ലാത്ത ഒരു ജീവിയാണിതെന്നും ഇതിന്റെ ജീവിതചക്രം വളരെ ലഘുവായി പൂർണമാകുന്നു എന്നുമായിരുന്നു ആദ്യത്തെ വിശ്വാസം. എന്നാൽ 1865 മുതൽ ഇവയിൽ നടത്തിയ പരീക്ഷണങ്ങളുടെ ഫലമായി പ്രായപൂർത്തിയാകുന്നതിനു മുൻപുതന്നെ ഇതിനു പൂർണമായ ലൈംഗികവളർച്ചയെത്തുന്നുവെന്ന് മനസ്സിലായി. അക്സോലോട്ടൽ ജീവിക്കുന്ന പ്രത്യേക സാഹചര്യങ്ങൾ മാറിയാൽ ഇവ പൂർണവ്യത്യാസം പ്രാപിക്കുമെന്നും ആ അവസ്ഥയിൽ ബാഹ്യഗില്ലുകളോ വാലിലെ ചർമമോ കാണുകയില്ലെന്നും ഈ പരീക്ഷണങ്ങൾമൂലം വ്യക്തമാവുകയും ചെയ്തു.
1871-ൽ ഫ്രാൻസും പ്രഷ്യയും തമ്മിലുണ്ടായ യുദ്ധത്തിൽ പാരീസ് പിടിച്ചെടുത്തശേഷം പ്രഷ്യയിൽ തിരിച്ചു വന്നവർ തങ്ങൾ പിടിച്ചു സൂക്ഷിച്ചിരുന്ന ജലജീവികളായ അക്സോലോട്ടലുകളുടെ സ്ഥാനത്ത് ഉഭയജീവികളായ കുറെ സാലമാണ്ടറുകളെയാണ് കണ്ടത്. പ്രതികൂല പരിതഃസ്ഥിതികളിൽ അക്സോലോട്ടലുകൾ കായാന്തരണം പ്രാപിക്കുമെന്നു മനസ്സിലാക്കാൻ വഴിതെളിച്ച ആദ്യസംഭവം ഇതായിരുന്നു. സാഹചര്യം അനുകൂലമാണെങ്കിൽ അവ ജലജീവികളായിത്തന്നെ തുടരുമെന്നുമാത്രം.
വീഡിയോ
വർഗ്ഗം:ലാർവകൾ
ചിക്കില
അവലംബം
വർഗ്ഗം:ചിക്കിലിഡേ വർഗ്ഗം:സിസിലിയനുകൾ
സബീർ ഭാട്ടിയ
ഒരു ഇന്ത്യൻ വിവരസാങ്കേതികവിദ്യാ വിദഗ്ദ്ധനാണ് സബീർ ഭാട്ടിയ (പഞ്ചാബി: ਸਬੀਰ ਭਾਟਿਯਾ, ഹിന്ദി: सबीर भाटिया). ഇന്ത്യയിലെ ചണ്ഡീഗഡിൽ 1969-ൽ ഒരു സൈനികഉദ്യോഗസ്ഥന്റെ മകനായി ജനിച്ചു. പ്രശസ്തമായ ഇ മെയിൽ സം‌വിധാനമായ ഹോട്ട് മെയിലിന്റെ ഉപജ്ഞാതാവാണ്‌ ഇദ്ദേഹം. സൗജന്യ ഇ-മെയിൽ സേവനം എന്ന ആശയം ലോകത്തിന് പരിചയപ്പെടുത്തിയത് ഹോട്ട് മെയിൽ ആയിരുന്നു.) വെറും മൂന്ന് ലക്ഷം ഡോളർ മാത്രം മുടക്കി ജാക്ക് സ്മിത്തും ഭാട്ടിയയും കൂടി തുടങ്ങിയ ഹോട്ട്മെയിൽ 400 ദശലക്ഷം ഡോളറിനാണ് ഭാട്ടിയ മൈക്രോസോഫ്റ്റിന്‌ വിറ്റത്.
കരിയർ
ഹാർഡ്‌വെയർ എഞ്ചിനീയറായും ഫയർപവർ സിസ്റ്റംസ് ഇൻ‌കോർപ്പറേഷനായും ഭാട്ടിയ ഹ്രസ്വകാലം ആപ്പിൾ കമ്പ്യൂട്ടറിൽ ജോലി ചെയ്തു. അദ്ദേഹം തന്റെ സഹപ്രവർത്തകനായ ജാക്ക് സ്മിത്തിനൊപ്പം 1996 ജൂലൈ 4, അമേരിക്കൻ സ്വാതന്ത്ര്യ ദിനത്തിൽ, ഐഎസ്പി(ISP) അടിസ്ഥാനമാക്കിയുള്ള ഇ-മെയിലിൽ നിന്നുള്ള "സ്വാതന്ത്ര്യത്തെ" പ്രതീകപ്പെടുത്തിക്കൊണ്ട് ഹോട്ട്മെയിൽ(Hotmail) സ്ഥാപിച്ചു. ലോകത്തെവിടെ നിന്നും ഒരു ഉപയോക്താവിന്റെ ഇൻബോക്‌സ് ആക്‌സസ് ചെയ്യാനുള്ള കഴിവ് ഇതിനുണ്ടായിരുന്നു.
അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ വർഗ്ഗം:1968-ൽ ജനിച്ചവർ
ക്വാണ്ടം സംഖ്യകൾ
ഒരു ഇലക്ട്രോണിന്റെ വിലാസം എന്നു തന്നെ ക്വാണ്ടം സംഖ്യകളെ വിശേഷിപ്പിക്കാം. നാലുതരം ക്വാണ്ടും സംഖ്യകളുണ്ട്.
പ്രിൻസിപ്പിൾ ക്വാ‍ണ്ടം സംഖ്യ
പ്രധാന ഊർജ്ജ ഷെല്ലിനെപറ്റിയുള്ള വിവരം നൽകുന്നു.‘n‘ ആണ് ഇതിന്റെ പ്രതീകം. പ്രിൻസിപ്പൾ ക്വാണ്ടം സംഖ്യയുടെ മൂല്യം കൂടുന്നതിനനുസരിച്ച് ന്യൂക്ലിയസിൽ നിന്നുള്ള ഇലക്ട്രോണിന്റെ ദൂരവും, ഊർജ്ജവും കൂടുന്നു.
n-ന്റെ മൂല്യം 1,2,3,4... എന്നിങ്ങനെയാണ്.
n = 1 എന്നത്‍, K ഷെല്ലിനെ സൂചിപ്പിക്കുന്നു.
n = 2 എന്നത്‍, L ഷെല്ലിനെ സൂചിപ്പിക്കുന്നു.
n = 3 എന്നത്‍, M ഷെല്ലിനെ സൂചിപ്പിക്കുന്നു.
n = 4 എന്നത്‍, N ഷെല്ലിനെ സൂചിപ്പിക്കുന്നു.
അസിമുത്തൽ ക്വാണ്ടം സംഖ്യ
സബ് ഷെല്ലിനെ പറ്റിയുള്ള വിവരം തരുന്നു.ഇതിൽ നിന്നും ഓർബിറ്റലിനെ രൂപത്തെപറ്റി നമുക്ക് മനസ്സിലാക്കുവാൻ സാധിക്കുന്നു. പ്രതീകം l ആണ്. l-ന്റെ മൂല്യം 0 മുതൽ n-1 വരെയുള്ള പൂര്ണ്ണസംഖ്യകളാണ്‌.
l =0 എന്നത്, s സബ് ഷെല്ലിനെ സൂചിപ്പിക്കുന്നു.
l =1 എന്നത്, p സബ് ഷെല്ലിനെ സൂചിപ്പിക്കുന്നു.
l =2 എന്നത്, d സബ് ഷെല്ലിനെ സൂചിപ്പിക്കുന്നു.
l =3 എന്നത്, f സബ് ഷെല്ലിനെ സൂചിപ്പിക്കുന്നു.
l =4 എന്നത്, g(g സബ്ഷെല്ലുള്ള മൂലകങ്ങൾ ഇതുവരെ കണ്ടുപിടിക്കപ്പെട്ടിട്ടില്ല.) സബ് ഷെല്ലിനെ സൂചിപ്പിക്കുന്നു.
കാന്തിക ക്വാണ്ടം സംഖ്യ
ഓർബിറ്റലിൽ, ഇലക്ട്രോണിന്റെ സ്ഥലക്രമീകരണത്തെക്കുറിച്ചുള്ള വിവരങ്ങൾ നൽകുന്നു. ഇത് m എന്ന അക്ഷരം വെച്ച് സൂചിപ്പിക്കുന്നു. m-ന്റെ മൂല്യം -l മുതൽ +l വരെയുള്ള പൂര്ണ്ണസംഖ്യകളാണ്‌.
സ്പിൻ ക്വാണ്ടം സംഖ്യ
ചുരുക്കത്തിൽ,
മണിമുഴക്കം
പി.എ. ബക്കർ തിരക്കഥയെഴുതി, സംവിധാനം നിർവഹിച്ച് 1976-ൽ പുറത്തുവന്ന മലയാളചലച്ചിത്രമാണ് മണിമുഴക്കം (The Tolling of Bells). ഹരി, വീണ, ജോൺസൻ, ശങ്കരാടി, സരിത എന്നിവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു. സാറ തോമസിന്റെ "മുറിപാടുകൾ" എന്ന ചെറുകഥയെ ആസ്പദമാക്കിയാണ് ചിത്രം നിർമ്മിച്ചിരിക്കുന്നത്. ചിത്രം മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടി. 1976-ലെ മികച്ച ചിത്രത്തിനുള്ള കേരളസംസ്ഥാന ചലച്ചിത്രപുരസ്കാരത്തിനും ചിത്രം അർഹമായി.
പുറമെ നിന്നുള്ള കണ്ണികൾ
വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ വർഗ്ഗം:1976-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ
വെള്ളാപ്പള്ളി നടേശൻ
എസ്.എൻ.ഡി.പി.യോഗം, എസ്.എൻ ട്രസ്റ്റ് എന്നിവയുടെ ജനറൽ സെക്രട്ടറിയാണ് വെള്ളാപ്പള്ളി നടേശൻ. തുടർച്ചയായി മൂന്നു തവണ എസ്.എൻ.ഡി.പി യോഗത്തിന്റെ മുഖ്യകാര്യനിർവ്വാഹകനായി അദ്ദേഹം തെരെഞ്ഞെടുക്കപ്പെട്ടിട്ടുണ്ട്. 1937 സെപ്റ്റംബർ 10-ന്‌‍ ആലപ്പുഴ ജില്ലയിലെ കണിച്ചുകുളങ്ങരയിൽ ജനനം.വെള്ളാപ്പള്ളി കേശവനും ദേവകിയും ആണ് അദ്ദേഹത്തിന്റെ മാതാപിതാക്കൾ. ഇവരുടെ പന്ത്രണ്ടു മക്കളിൽ ഏഴാമനാണ് നടേശൻ. പ്രീതിയാണ് ഭാര്യ. തുഷാർ, വന്ദന, പരേതനായ വിനീത് എന്നിവർ മക്കളും.
അവലംബം
വർഗ്ഗം:1937-ൽ ജനിച്ചവർ വർഗ്ഗം:സെപ്റ്റംബർ 10-ന് ജനിച്ചവർ വർഗ്ഗം:എസ്.എൻ.ഡി.പി. യോഗം ജനറൽ സെക്രട്ടറിമാർ വർഗ്ഗം:ആലപ്പുഴ ജില്ലയിൽ ജനിച്ചവർ
ജെയ്ൻ ആഡംസ്
ജെയ്ൻ ആഡംസ് അമേരിക്കൻ ഐക്യനാടുകളിലെ സാമൂഹികപ്രവർത്തക ആയിരുന്നു. ഇല്ലിനോയിയിലെ സെഡാർവില്ലയിൽ 1860 സെപ്റ്റംബർ 6-ന് ജനിച്ചു. റോക്ഫോർഡ് കോളജിൽനിന്നും 1881-ൽ ബിരുദം നേടിയതിനുശേഷം ഫിലഡെൽഫിയ മെഡിക്കൽ കോളജിൽ ചേർന്നു. എന്നാൽ അനാരോഗ്യം കാരണം വിദ്യാഭ്യാസം പൂർത്തിയാക്കാൻ സാധിച്ചില്ല. ആരോഗ്യം വീണ്ടുകിട്ടിയപ്പോൾ സാമൂഹികസേവനരംഗത്തു പ്രവേശിച്ചു. യൂറോപ്പിലുടനീളം സഞ്ചരിച്ച് അവിടങ്ങളിലെ സാമൂഹികപരിഷ്കരണ നടപടികൾ പഠിച്ചു. ലണ്ടനിലെ ടോയിൻബി ഹാൾ സെറ്റിൽമെന്റ് എന്ന സേവനകേന്ദ്രം അവർക്കു പ്രചോദനം നൽകി. സ്വദേശത്തു തിരിച്ചെത്തിയ ജെയ്ൻ 1889-ൽ ഷിക്കാഗോയിൽ ഹൾ ഹൗസ് സെറ്റിൽമെന്റ് എന്ന സാമൂഹികാധിവാസകേന്ദ്രം സ്ഥാപിച്ചു. യു.എസ്സിലെ ഇത്തരത്തിൽപ്പെട്ട ആദ്യത്തെ സ്ഥാപനമായിരുന്നു ഇത്. പ്രസിദ്ധരായ പല സാമൂഹികപരിഷ്കർത്താക്കളും ഇവിടെ സ്ഥിരമായി സേവനം അനുഷ്ഠിച്ചിട്ടുണ്ട്. യു,എസ്സിൽ പിൽക്കാലത്തു നടപ്പിലാക്കപ്പെട്ട പല സാമൂഹികക്ഷേമനിയമങ്ങളുടെയും ഉറവിടം ഈ സ്ഥാപനവും അതിന്റെ സ്ഥാപകയായ ജെയ്ൻ ആഡംസും ആയിരുന്നു. കുട്ടികളായ കുറ്റവാളികൾക്കുവേണ്ടിയുള്ള നിയമം, അമ്മമാരുടെ പെൻഷൻനിയമം, പ്രവൃത്തിസമയം എട്ടു മണിക്കൂർ എന്നു നിർണയിക്കുന്ന നിയമം, ഫാക്ടറി പരിശോധനാനിയമം, തൊഴിലാളികളുടെ നഷ്ടപരിഹാരനിയമം എന്നിവ ഈ കൂട്ടത്തിൽപ്പെടുന്നു.
തൊഴിലാളികളുടെ ക്ഷേമത്തിനു വേണ്ടി പ്രവർത്തിച്ചു
തൊഴിലാളികളുടെ ക്ഷേമൈശ്വര്യങ്ങൾക്കുവേണ്ടി പ്രവർത്തിച്ച ജെയ്ൻ ആഡംസ് സ്ത്രീകളുടെ സമ്മതിദാനാവകാശത്തിനുവേണ്ടിയും വീറോടെ വാദിച്ചിരുന്നു. ഹേഗിൽ (നെതർലൻഡ്) 1915-ൽ കൂടിയ അന്താരാഷ്ട്ര വനിതാസമ്മേളനത്തിന്റെ (Internatinal Congress of Women) അധ്യക്ഷയായിരുന്നു ഇവർ. തുടർന്ന് രൂപവത്കരിക്കപ്പെട്ട സമാധാനത്തിനും സ്വാതന്ത്യ്രത്തിനുംവേണ്ടിയുള്ള അന്താരാഷ്ട്ര വനിതാലീഗി'ന്റെ (Women's International League for Peace and Freedom) പ്രസിഡന്റായി തെരഞ്ഞെടുക്കപ്പെട്ടു. സാമൂഹികപ്രവർത്തകരുടെ ദേശീയസമ്മേളനത്തിന്റെ (National Conference of Social Work-1910) ആദ്യത്തെ വനിതാപ്രസിഡന്റ് എന്ന ബഹുമതിയും ഇവർക്കു ലഭിച്ചു. റൂസ്വെൽറ്റിന്റെ പ്രസിഡന്റ് തെരഞ്ഞെടുപ്പുമത്സരത്തിൽ ഇവർ സജീവമായി പങ്കെടുത്തു. നിരവധി ലേഖനങ്ങളും ഏതാനും ഗ്രന്ഥങ്ങളും ജെയ്ൻ രചിച്ചിട്ടുണ്ട് യു.എസ്സിലെ കുടിയേറ്റക്കാർക്കും അടിമകൾക്കും തൊഴിലാളികൾക്കും സാമൂഹികനീതി ലഭ്യമാക്കുവാനും സ്ത്രീകളുടെയും കുട്ടികളുടെയും അവകാശങ്ങൾ സംരക്ഷിക്കുവാനും അനവരതം പരിശ്രമിച്ച ജെയ്ൻ ആഡംസിന് 1931-ൽ സമാധാനത്തിനുള്ള നോബൽ സമ്മാനം ലഭിക്കുകയുണ്ടായി. 1935 മേയ് 21-ന് ഇവർ അന്തരിച്ചു.
പുറത്തേക്കുള്ള കണ്ണികൾ
വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ വർഗ്ഗം:നോബൽ സമ്മാനം നേടിയ വനിതകൾ വർഗ്ഗം:1860-ൽ ജനിച്ചവർ
രാജ്യലക്ഷ്മി (നടി)
രാജ്യലക്ഷ്മി രമേഷ് (ജനനം: 18 ഡിസംബർ 1964) ഒരു ദക്ഷിണേന്ത്യൻ ചലച്ചിത്ര നടിയാണ്. 1980 കളിൽ മലയാളം, തമിഴ്, കന്നഡ, തെലുങ്ക് എന്നീ ഭാഷകളിലെ പ്രധാന നടിയായിരുന്നു അവർ. തെലുങ്ക് ചിത്രമായ ശങ്കരാഭരണത്തിൽ ചന്ദ്രമോഹനോടൊപ്പം തൻറെ പതിനഞ്ചാം വയസ്സിൽ നായികയായി ശ്രദ്ധേയമായ അഭിനയം കാഴ്ചവച്ചിരുന്നു. ശങ്കരാഭരണത്തിന്റെ വിജയത്തിനു ശേഷം ഇന്ത്യൻ ചലച്ചിത്ര വ്യവസായത്തിന്റെ എല്ലാ മേഖലകളിൽ നിന്നുമുള്ള പ്രമുഖരായ നടന്മാരുടെ നായികയായി രാജ്യരാലക്ഷ്മി പ്രവർത്തിച്ചിട്ടുണ്ട്. ഇവരിൽ രജനികാന്ത്, ബാലകൃഷ്ണ, എൻ.ടി. രാമറാവു, നാഗേശ്വര റാവു, ശങ്കർ, മോഹൻലാൽ, ജിതേന്ദ്ര, മമ്മൂട്ടി, വിഷ്ണുവർധൻ എന്നിവരോടൊപ്പമെല്ലാം നായികയായി അഭിനയിച്ചിരുന്നു. ഇപ്പോൾ തമിഴ് സീരിയലുകളിലും ഗെയിം ഷോകളിലും ഇടക്കിടെ സിനിമകളിലും പ്രത്യക്ഷപ്പെടാറുണ്ട്.
ജീവിതരേഖ
ആന്ധ്രാപ്രദേശിലെ തെനാലിയുൽ 1964 ജനുവരി 7 നാണ് രാജ്യലക്ഷ്മി ജനിച്ചത്. ചെ റു പ്രായത്തിൽ അമ്മയുമൊത്ത് നാടകങ്ങളിൽ അഭിനയിച്ചുവന്നു. 1980-ൽ ശങ്കരാഭരണമെന്ന സിനിമയിൽ പ്രധാന വേഷം ചെയ്തു. 1990 ഇൽ കെ. രമേഷ് കൃഷ്ണനെ വിവാഹം ചെയ്തു. രോഹിത് കൃഷ്ണൻ രാഹുൽ കൃഷ്ണൻ എന്ന പേരിൽ രണ്ട് കുട്ടികൾ ഉണ്ട്. കുടുംബവുമൊത്ത് ചെന്നൈയിലാണ് താമസം.
നീലം
thumb |200px | right | അൾട്രാമറൈൻ നീലം [[ലാപ്പിസ് ലസൂലി|ലാപ്പിസ് ലസൂലിയിൽ നിന്നും നിർമ്മിച്ചത്]] തുണികൾക്കും മറ്റു ഉരുപ്പടികൾക്കും നീലനിറം നല്കാനുപയോഗിക്കുന്ന വസ്തുക്കളെ പോതുവെ നീലം എന്നു പറയുന്നു. ഇവ പല വിധത്തിലുമുണ്ട്.
ലാപ്പിസ് ലസൂലി എന്നറിയപ്പെടുന്ന നീലക്കല്ലുകളിൽ  നിന്നും ഉത്പാദിപ്പിക്കപ്പെട്ടിരുന്ന അൾട്രാമറൈൻ (ultramarine)എന്ന കടും നീല നിറം നവോത്ഥാനകാലത്ത് യുറോപ്പിൽ  വളരെ പ്രചാരത്തിലിരുന്നു.. രാസപരമായി വളരെ കുറഞ്ഞ അളവിൽ ഗന്ധകം കലർന്നിട്ടുളള അലൂമിനിയത്തിന്റേയും സോഡിയത്തിന്റെയുംസിലിക്കേറ്റാണ് അൾട്രാമറൈൻ  (Na8-10Al6Si6O24S2-4). . thumb |200px | right| കൃത്രിമമായി നിർമ്മിച്ച അൾട്രാമറൈൻ, കടുംനീല നിറം
രസതന്ത്രം രംഗത്ത്
1830കളിൽ ഗിമേറ്റ്, ഗെംലിൻ എന്ന രണ്ടു രസതന്ത്രജ്ഞർ കൃത്രിമ നീലവുമായി രംഗത്തെത്തി. കവോലിൻ എന്ന കളിമണ്ണിനോടൊപ്പം ആവശ്യാനുസരണം സോഡിയെ സൾഫേറ്റും സോഡിയം നൈട്രേറ്റും ഗന്ധകവും, കരിയും കൂട്ടി യോജിപ്പിച്ച്  ചൂളക്കു വെച്ചാണ്  അൾട്രാമറൈൻ കൃത്രിമമായി ഉണ്ടാക്കുന്നത്. ചേരുവകളുടെ ഏറ്റക്കുറച്ചിലനുസരിച്ച് നിറഭേദങ്ങളും സാധ്യമാണ്. thumb |200px | right | കൃതൃമമായി നിർമ്മിച്ച അൾട്രാമറൈൻ . വയലറ്റ് നിറം
ഉപയോഗമേഖലകൾ
ഉരുപ്പടികൾക്ക് നിറമേകാനും ചായക്കൂട്ടുകളും പെയിന്റുകളും ഉണ്ടാക്കാനും ഉപയോഗിക്കുന്നു. പലപ്പോഴും തൂവെളളത്തുണികളിലും ചുമരുകളിലും കടലാസുകളിലും പ്ളാസ്റ്റിക്കുകളിലും വെട്ടിത്തിളങ്ങുന്ന വെണ്മ നല്കാനായും ( optical brightner) ചേർക്കാറുണ്ട്. ,
അവലംബം
വർഗ്ഗം:അലൂമിനിയം സം‌യുക്തങ്ങൾ വർഗ്ഗം:സിലെക്കേറ്റുകൾ വർഗ്ഗം:സൾഫൈഡുകൾ
Blau marí Navy blue
സ്ഥിതവൈദ്യുതപ്രേരണം
ഒന്നോ അതിലധികമോ സമീപചാർജ്ജിന്റെ സ്വാധീനം മൂലം ഒരു വസ്തുവിൽ വൈദ്യുത ചാർജ്ജിന്റെ പുനർവിതരണം നടക്കുന്നു, ഈ പ്രതിഭാസമാണ് സ്ഥിതവൈദ്യുതപ്രേരണം. (ഇംഗ്ലീഷ് : Electrostatic induction) ഇത് കണ്ടെത്തിയത് 1752 -ൽ ബ്രിട്ടീഷ് ശാസ്ത്രഞ്ജനായ ജോൺ കാന്റോൺ (John Canton) ഉം 1762 - ൽ സ്വീഡിഷ് പ്രൊഫസറായിരുന്ന ജോൺ കാൾ വിൽകേ (Johan Carl Wilcke) ആണ്. ഈ പ്രതിഭാസം വൈദ്യുതകാന്തികപ്രേരണത്തിൽ നിന്നും വ്യത്യാസപ്പെട്ടിരിക്കുന്നു.
വിശദീകരണം
മറ്റ് ചാർജ്ജുകളുടെ സ്വാധീനമില്ലാതെ സ്ഥിതിചെയ്യുന്ന ഒരു വസ്തുവിൽ ചാർജ്ജുകളുടെ (ഋണചാർജ്ജുകളും ധനചാർജ്ജുകളും) വിതരണം സന്തുലിതാവസ്ഥയിലായിരിക്കും. അതായത് മൊത്തം ചാർജ്ജിന്റെ തുക പൂജ്യമായിരിക്കും. ഇങ്ങനെ സ്ഥിതിചെയ്യുന്ന ഒരു വസ്തുവിന്റെ സമീപത്തേക്ക് ചാർജ്ജുള്ള ഒരു വസ്തു എത്തിയാൽ, ഇതേ സന്തുലിതാവസ്ഥ നിലനിർത്തിക്കൊണ്ട് ചാർജ്ജ് കണങ്ങൾ പ്രെത്യേക രീതിയിൽ വിതരണം ചെയ്യപ്പെടും. നെഗറ്റീവ് (ഋണ ചാർജ്ജുള്ള) ചാർജ്ജുള്ള വസ്തുവാണ് സമീപത്തെങ്കിൽ ആ വശത്തേക്ക് ചെലുത്തപ്പെടുന്ന വസ്തുവിലെ ധന ചാർജ്ജുകൾ കേന്ദ്രീകരിക്കപ്പെടുകയും, വിപരീതചാർജ്ജ് മറുവശത്തേക്ക് കേന്ദ്രീകരിക്കപ്പെടുകയോ ധന ചാർജ്ജിന്റെ അഭാവം ഋണ ചാർജ്ജുകളൂടെ മേഖല ആക്കിതീർക്കുകയോ ചെയ്യും. ധന ചാർജ്ജുള്ള വസ്തുവാണ് സമീപത്തെങ്കിൽ ആ വശത്തേക്ക് ചെലുത്തപ്പെടുന്ന വസ്തുവിലെ ഋണ ചാർജ്ജുകൾ കേന്ദ്രീകരിക്കപ്പെടുകയും, വിപരീതചാർജ്ജ് മറുവശത്തേക്ക് കേന്ദ്രീകരിക്കപ്പെടുകയോ ഋണ ചാർജ്ജിന്റെ അഭാവം ധന ചാർജ്ജുകളൂടെ മേഖല ആക്കിതീർക്കുകയോ ചെയ്യും. സ്വാധീനിക്കുന്ന വസ്തു മാറ്റിയാൽ ഇവ പഴയ സ്ഥിതിയിലേക്ക് മാറുകയും ചെയ്യും. ഇവ ഒരേ വസ്തുവിൽ രണ്ട് വ്യത്യസ്ത ചാർജ്ജ് മേഖലകൾ ഉണ്ടാക്കുക മാത്രമേ ചെയ്യുകയുള്ളൂ മൊത്തം ചാർജ്ജിൽ വ്യതിയാനങ്ങൾ വരുത്തുന്നില്ല.
അവലംബം
വർഗ്ഗം:വൈദ്യുതകാന്തികത വർഗ്ഗം:വൈദ്യുതി
സ്വാമി ആതുരദാസ്
1913 ജൂൺ 19ന് കോട്ടയം ചാന്നാനിക്കാട് ചേടിയാട്ട് അയ്യപ്പകുറുപ്പിന്റെയും കുഞ്ഞുപെണ്ണമ്മയുടെയും മകനായാണ് ജനനം. സാമൂഹിക, ആത്മീയ രംഗങ്ങളിൽ പ്രവർത്തിക്കുന്നവർക്കായി കേരളത്തിനകത്തും പുറത്തും സ്ഥാപനങ്ങൾ തുടങ്ങി. അറിയപ്പെടുന്ന ഹോമിയോ ചികിത്സകൻകൂടിയായിരുന്നു. ആതുര സേവനത്തിലൂടെ പൊതുപ്രവർത്തനം സാധ്യമാക്കിയ സ്വാമിയാണ് കോട്ടയത്തെ ഹോമിയോ കോളേജ് സ്ഥാപിച്ചത്. കോളേജ് പിന്നീട് കേന്ദ്ര സർക്കാരിന് കൈമാറി. കുറിച്ചി ആതുരാശ്രമം, ആതുര സേവാസംഘം, വിദ്യാധിരാജ ബ്രഹ്മ വിദ്യാശ്രമം ട്രസ്റ്റ് എന്നിവയുടെയും സ്ഥാപകനാണ്.
2011 ജൂലൈ 15 നു ഏറണാകുളത്തു വച്ച് നിര്യാതനായി
ടെർമിനേറ്റർ 2: ജഡ്ജ്മെന്റ് ഡേ
ദി ടെർമിനേറ്റർ എന്ന ചലച്ചിത്രം ഒരു വൻ വിജയമായാണ്  കണക്കാക്കപ്പെട്ടതു. ഷ്വാസ്‌നെഗറുടെയും കാമറൂണിന്റെയും കരിയർ ഇത് വളരെയധികം മെച്ചപ്പെടുത്തി, എന്നാൽ ഇവരും ചിത്രത്തിന്റെ അവകാശം ഭാഗികമായി സ്വന്തമാക്കിയ ഹെംഡേൽ ഫിലിം കോർപ്പറേഷനും തമ്മിലുള്ള ശത്രുത കാരണം ഒരു തുടർഭാഗത്തിന്റെ ജോലികൾ മുന്നോട്ടു പോയിരുന്നില്ല.1990-ൽ ഷ്വാസ്‌നെഗറും കാമറൂണും കരോൾകോ പിക്‌ചേഴ്‌സിനെ ദ ടെര്മിനേറ്ററിന്റെ അവകാശം പ്രൊഡ്യൂസർമാരായ ഗെയ്ൽ ആൻ ഹർഡിൽ നിന്നും സാമ്പത്തികമായി ബുദ്ധിമുട്ടുന്ന ഹെംഡേലിൽ നിന്നും 15 മില്യൺ യുഎസ് ഡോളറിന് വാങ്ങാൻ പ്രേരിപ്പിച്ചു. അടുത്ത വർഷം റിലീസ് തീയതി നിശ്ചയിച്ച ചിത്രത്തിന്റെ തിരക്കഥ  കാമറൂണും വിഷറും ഏഴ് ആഴ്ചകൾ കൊണ്ടാണ് പൂർത്തീകരിച്ചത്. സ്പെഷ്യൽ ഇഫക്റ്റുകൾക്കായുള്ള അവരുടെ വിപുലമായ ആശയങ്ങൾ സാധ്യമാണോ എന്ന് നിർണ്ണയിക്കാൻ രണ്ടു പേരും സ്പെഷ്യൽ-ഇഫക്റ്റ് സ്റ്റുഡിയോ ആയ  ഇൻഡസ്ട്രിയൽ ലൈറ്റ് & മാജിക് (ILM) മായി നിരന്തരം ചർച്ചകൾ നടത്തിയിരുന്നു. ചിത്രത്തിന്റെ ചിത്രീകരണം 1990 ഒക്ടോബറിൽ ആരംഭിച്ച് 1991 മാർച്ച് വരെ നീണ്ടുനിന്നു, ലോസ് ഏഞ്ചൽസിലും പരിസരങ്ങളിലുമായി  ഏകദേശം 94–102 മില്യൺ ഡോളർ ബജറ്റിലാണ് ചിത്രീകരണം നടന്നത്, അക്കാലത്ത് നിർമ്മിച്ച ഏറ്റവും ചെലവേറിയ ചിത്രമാണിത്. കമ്പ്യൂട്ടർ നിർമിത പ്രധാന കഥാപാത്രം ഉൾപ്പെടുന്ന വിപുലമായ വിഷ്വൽ ഇഫക്റ്റുകൾ, ഒരു ഷെഡ്യൂൾ മറികടക്കാൻ കാരണമായി, കൂടാതെ 1991 ജൂലൈ 3-ന് റിലീസ് ചെയ്യുന്നതിന് തലേദിവസം രാത്രി വരെ തിയേറ്ററുകളിൽ പ്രിന്റുകൾ വിതരണം ചെയ്തിരുന്നില്ല.
1991-ൽ റിലീസ് ചെയ്തപ്പോൾ ടെർമിനേറ്റർ 2 $519–520.9 മില്യൺ നേടി ലോകമെമ്പാടും ആവർഷം ഏറ്റവും കൂടുതൽ വരുമാനം നേടിയ ചിത്രവും എക്കാലത്തെയും ഏറ്റവും കൂടുതൽ കളക്ഷൻ നേടിയ മൂന്നാമത്തെ ചിത്രവുമാക്കി. വിഷ്വൽ ഇഫക്‌റ്റുകൾ, ആക്ഷൻ സീക്വൻസുകൾ, അഭിനേതാക്കൾ എന്നിവയെ നിരൂപക പ്രശംസ പിടിച്ചുപറ്റി, ടി-1000 എന്ന മികച്ച സിനിമാറ്റിക് വില്ലനായി പാട്രിക്കിന്റെ പ്രകടനത്തെ തിരഞ്ഞെടുത്തു, അതേസമയം ചിത്രത്തിന്റെ അക്രമാസക്തമായ ഉള്ളടക്കത്തിനെതിരെ വിമർശനം ഉയർന്നു. ടെർമിനേറ്റർ 2 സാറ്റേൺ, ബാഫ്റ്റ, അക്കാദമി അവാർഡുകൾ ഉൾപ്പെടെ നിരവധി അംഗീകാരങ്ങൾ നേടി. പെപ്‌സി തുടങ്ങിയ ബ്രാൻഡുകളുമായുള്ള ടൈ-ഇൻ പ്രമോഷനുകൾക്കൊപ്പം വീഡിയോ ഗെയിമുകൾ, കോമിക് പുസ്‌തകങ്ങൾ, നോവലുകൾ   അതോടൊപ്പം T2-3D : Battle Across Time, എന്ന Schwarzenegger, Hamilton, Patrick, Furlong എന്നിവരെ ഉൾപ്പെടുത്തി ചിത്രീകരിച്ച ദൃശ്യങ്ങൾ ഉപയോഗിക്കുന്ന ഡിസ്നി റൈഡ് എന്നിവ ഉൾപ്പെടുന്നു
ടെർമിനേറ്റർ 2 എക്കാലത്തെയും മികച്ച സിനിമകളിൽ ഒന്നായി കണക്കാക്കപ്പെടുന്നു, കൂടാതെ മികച്ച സയൻസ്-ഫിക്ഷൻ, ആക്ഷൻ, തുടർചിത്രങ്ങളിൽ ഒന്നും അതുപോലെ തന്നെ ആദ്യ ടെർമിനേറ്ററിന് തുല്യമോ മികച്ചതോ ആയി കണക്കാക്കപ്പെടുന്നു. പ്രായോഗിക ഇഫക്‌ടുകളിൽ നിന്ന് കമ്പ്യൂട്ടർ ഗ്രാഫിക്സിനെ  ആശ്രയിക്കുന്നതിലേക്കുള്ള പരിവർത്തനത്തിന് തുടക്കമിട്ട എക്കാലത്തെയും ഏറ്റവും സ്വാധീനമുള്ള വിഷ്വൽ ഇഫക്‌റ്റ് സിനിമകളിലൊന്നായി ഇത് കണക്കാക്കപ്പെടുന്നു. ഇത് ടെർമിനേറ്റർ പരമ്പരയുടെ അവസാന ചിത്രമായാണ് കാമറൂൺ ഉദ്ദേശിച്ചിരുന്നതെങ്കിലും, ടെർമിനേറ്റർ 3: റൈസ് ഓഫ് ദി മെഷീൻസ് (2003), ടെർമിനേറ്റർ സാൽവേഷൻ (2009) ഉൾപ്പെടെ, യഥാർത്ഥ സിനിമകളുടെ വിജയം ആവർത്തിക്കുന്നതിൽ പരാജയപ്പെട്ട നിരവധി സിനിമകൾ അതിനെ തുടർന്നു പുറത്തിറങ്ങി. ടെർമിനേറ്റർ ജെനിസിസ് (2015), ടെർമിനേറ്റർ: ഡാർക്ക് ഫേറ്റ് (2019), കൂടാതെ 2008 ലെ ടെലിവിഷൻ പരമ്പരയും.
കഥ :
കഥ നടക്കുന്നത് 2029-ൽ ആണ്, വിനാശകാരിയായ ആർട്ടിഫിഷ്യൽ ഇന്റലിജൻസ് (AI) സ്കൈനെറ്റും അതിനെ പ്രതിരോധിക്കുന്ന മനുഷ്യ സമൂഹവും തമ്മിലുള്ള യുദ്ധം മൂലം ഭൂമി ഒരു തരിശു നിലമായിത്തീർന്നു.സ്കൈനെറ്റിനെതിരെയുള്ള മനുഷ്യ പ്രതിരോധ സമൂഹത്തിന്റെ നേതാവായ ജോൺ കൊണാറേ അദ്ദേഹത്തിനെ കുട്ടിക്കാലത്തു തന്നെ വധിക്കാൻ വേണ്ടി സ്കൈനെറ് തങ്ങളുടെ ഏറ്റവും നൂതനവും നിർമ്മാണത്തിലിരിക്കുന്നതുമായ ടി-1000 എന്ന ആകൃതി മാറാവുന്നതും ദ്രാവക ലോഹം കൊണ്ട് നിർമ്മിച്ചതുമായ ടെർമിനേറ്ററെ പഴയ കാലത്തിലേക്ക് അയക്കുന്നു. അതെ സമയം മനുഷ്യ പ്രതിരോധം കോണറിനെ സംരക്ഷിക്കാൻ ഒരു റീപ്രോഗ്രാം ചെയ്ത T-800 ടെർമിനേറ്ററിനെ തിരികെ അയയ്‌ക്കുന്നു, ടി-1000 നെക്കാൾ വളരെയധികം വികാസം കുറഞ്ഞതും, കൃത്രിമ മാംസത്തിൽ പൊതിഞ്ഞ ആന്തരികാസ്തികൂടവുമുള്ളതായിരുന്നു ആ റോബോട്ട്.
1995-ൽ ലോസ് ഏഞ്ചൽസിൽ, ജോണിന്റെ അമ്മ സാറ "വിധിദിനം" അതായത് 1997 ഓഗസ്റ്റ് 29-ൽ സംഭവിക്കും എന്ന് ടെർമിനേറ്റർ ഒന്നിൽ പ്രവചിക്കപെട്ട  സംഭവങ്ങൾ ( സ്‌കൈനെറ്റ് സ്വയബോധം കൈവരിക്കുകയും അതിന്റെ നിർമാതാക്കൾ അതിനെ നിർവീര്യമാക്കാൻ നടത്തുന്ന ശ്രമങ്ങൾ ഒരു ആഗോള ആണവ യുദ്ധത്തിൽ കലാശിക്കും ) തടയാനുള്ള അവളുടെ അക്രമാസക്തവും അതീവ ഭ്രാന്തവും  ആയ ശ്രമങ്ങളുടെ പേരിൽ പെസ്‌കാഡെറോ സ്റ്റേറ്റ് ഹോസ്പിറ്റലിൽ തടവിലാക്കപ്പെട്ടിരിക്കുകയാണ്. അതിനാൽ ജോൺ ഇപ്പോൾ അവന്റെ വളർത്തു മാതാപിതാക്കാളോടൊപ്പമാണ്. മനുഷ്യകുലത്തിന്റെ ഭാവിയെ കുറിച്ചുള്ള   തന്റെ അമ്മയുടെ  ആശങ്കകൾ വെറും സങ്കൽപം മാത്രമാണെന്നും അതിനാൽ അവനെ ഭാവിയിലെ യുദ്ധത്തിലേക്ക് തയ്യാറാക്കുന്നതിനുള്ള അമ്മയുടെ ശ്രമങ്ങളെ അവൻ നിരസിക്കുകയും ചെയ്യുന്നു.
T-800 ഉം T-1000 ഉം ജോൺ ഒരു ഷോപ്പിംഗ് മാളിൽ ഉണ്ടെന്നു മനസിലാക്കി അവിടെ എത്തിച്ചേരുന്നു, തുടർന്ന് നടക്കുന്ന സംഘട്ടനത്തിൽ ടി-1000-ൽ നിന്നും T-800 ജോണുമായി രക്ഷപ്പെടുന്നു. ഒരു സുരക്ഷിത സ്ഥലത്തു എത്തിയശേഷം തന്റെ വളർത്തു മാതാപിതാക്കൾക്ക് മുന്നറിയിപ്പ് നൽകാൻ ജോൺ വിളിക്കുന്നു, പക്ഷേ T-1000 അവരെ ഇതിനകം കൊന്നുവെന്ന് T-800 അനുമാനിക്കുന്നു. തന്നെ അനുസരിക്കാനാണ് ടി-800 പ്രോഗ്രാം ചെയ്തിരിക്കുന്നതെന്ന് മനസ്സിലാക്കിയ ജോൺ, ആളുകളെ കൊല്ലുന്നതിൽ നിന്ന് അതിനെ വിലക്കുകയും ടി-1000-ൽ നിന്ന് സാറയെ രക്ഷിക്കാൻ ഉത്തരവിടുകയും ചെയ്യുന്നു. ജോണും ടി-800 ഉം സാറയെ തടവിൽ പാർപ്പിച്ചിരിക്കുന്ന ആശുപത്രിയിൽ എത്തുകയും അവിടെനിന്നും രക്ഷപെടാൻ ശ്രമിക്കുന്ന സാറയെ കാണുകയും ചെയ്യുന്നു. രക്ഷപ്പെടാനുള്ള ശ്രമത്തിനിടെ T-800 നെ കാണുന്ന സാറാ അവളെ കൊല്ലാൻ 1984-ൽ അയച്ച ടെർമിനേറ്ററിനോട് സാമ്യമുള്ളതിനാൽ ഓടി രക്ഷപ്പെടാൻ ശ്രമിക്കുന്നു. ജോൺ അവളെ കാര്യങ്ങൾ പറഞ്ഞു മനസിലാക്കിയതിനുശേഷം അവരോടൊപ്പം ചേരാൻ നിർബന്ധിക്കുന്നു. അവർ മൂവരും അവരെ പിന്തുടരുന്ന ടി-1000 ൽ നിന്നും വിഗ്ധമായി രക്ഷപെടുന്നു. എന്തിരുന്നാലും ടി-800 നെ വിശ്വസിക്കാൻ സാധിക്കാത്തതു കൊണ്ട്  അവൾ ഭാവിയെ കുറിച്ചുള്ള തന്റെ അറിവ് വച്ച് സൈബർഡൈൻ സിസ്റ്റംസ് എഞ്ചിനീയർ മൈൽസ് ബെന്നറ്റ് ഡൈസൺ വികസിപ്പിച്ചുകൊണ്ടിരിക്കുന്ന വിപ്ലവകരമായ മൈക്രോപ്രൊസസർ സ്കൈനെറ്റിന്റെ നിർമ്മാണത്തിന് അത്യന്താപേക്ഷിതമാണെന്ന് മനസിലാക്കുന്നു.
അവരുടെ യാത്രയുടെ നിരവധി ദിവസങ്ങളിൽ, T-800 ജോണിന്റെ സുഹൃത്തായും പിതാവായും കൂടെനിൽക്കുന്നതു സാറ കാണുന്നു, അവൻ അതിനെ നാട്ടുവർത്തമാനങ്ങളും കൈ അടയാളങ്ങളും പഠിപ്പിക്കുകയും കൂടുതൽ മനുഷ്യസമാനമാകാൻ പ്രോത്സാഹിപ്പിക്കുകയും ചെയ്യുന്നു. ജോണിനൊപ്പം മെക്‌സിക്കോയിലേക്ക് പലായനം ചെയ്യാൻ സാറ പദ്ധതിയിടുന്നു പക്ഷെ ജഡ്‌ജ്‌മെന്റ് ഡേയെക്കുറിച്ചുള്ള ഒരു പേടിസ്വപ്‌നം ആ പദ്ധതി ഉപേക്ഷിക്കാനും ഡയസനെ കൊല്ലാനും അവളെ പ്രേരിപ്പിക്കുന്നു, അവൾ അവനെ അവന്റെ വീട്ടിൽ വച്ച് ആക്രമിക്കുന്നു, പക്ഷേ അയാളെ  കൊല്ലാൻ തനിക്കു കഴിയില്ലെന്ന് തിരിച്ചറിയുന്ന അവൾ സ്വയം  അനുതപിക്കുന്നു. ഇതേ സമയം അവിടെയെത്തിയ ജോൺ  സാറയുമായി അനുരഞ്ജനം നടത്തുന്നു, T-800 ഡൈസ്നോട് തന്റെ ജോലിയുടെ ഭാവി അനന്തരഫലങ്ങളെക്കുറിച്ച് ബോധ്യപ്പെടുത്തുന്നു. 1984-ലെ ടെർമിനേറ്ററിന്റെ കേടായ സിപിയുവിൽ നിന്നും ഛേദിക്കപ്പെട്ട കൈയിൽ നിന്നും റിവേഴ്‌സ് എൻജിനീയറിങ് നടത്തിയതാണ് തന്റെ ഗവേഷണമെന്ന് ഡൈസൺ വെളിപ്പെടുത്തുന്നു. തന്റെ ജോലി നശിപ്പിക്കപ്പെടണമെന്ന് വിശ്വസിച്ച്, ഡൈസണും സാറയും ജോണും T-800 സൈബർഡൈനിലേക്ക് കടന്നുകയറി, സിപിയുവും കൈയും വീണ്ടെടുക്കുകയും ലാബ് നശിപ്പിക്കാൻ സ്ഫോടകവസ്തുക്കൾ സ്ഥാപിക്കുകയും ചെയ്യുന്നു. പോലീസ് കെട്ടിടം ആക്രമിക്കുകയും ഡൈസനെ മാരകമായി വെടിവയ്ക്കുകയും ചെയ്യുന്നു, പക്ഷേ മരിക്കുന്നതിന് മുൻപ് ഡൈസോൺ  സ്ഫോടകവസ്തുക്കൾ  പ്രവർത്തിപ്പിക്കുന്നു. T-1000 അതിജീവിച്ച മൂവരെയും പിന്തുടരുന്നു, ഒടുവിൽ അവരെ ഒരു സ്റ്റീൽ മില്ലിൽ വളയുന്നു.
മില്ലിൽ വച്ച് T-1000 ഉം T-800-ഉം തമ്മിൽ യുദ്ധത്തിൽ ഏർപ്പെർടുകയും  ടി -1000 800 നെ മാരകമായി പരിക്കേൽപ്പിക്കുകയും  ചെയ്തു. അതിന്റെ ഊർജ്ജ സ്രോതസ്സ് നശിപ്പിച്ച് അതിനെ നിർജ്ജീവമാക്കുന്നു രക്ഷപെടാൻ സാറയും  ജോണും രണ്ടായി പിരിയുന്നു. T-1000 ജോണിനെ കെണിയിൽ പെടുത്താൻ സാറയുടെ രൂപം സ്വീകരിക്കുന്നു, പക്ഷേ സാറ അതിൽ ഇടപെടുകയും അതിനെ ആവർത്തിച്ച് വെടിവയ്ക്കുന്നു, ഉരുകിയ സ്റ്റീൽ വാറ്റിന് മുകളിൽ നിൽക്കുന്ന പ്ലാറ്റ്‌ഫോമിന്റെ അരികിലേക്ക് തള്ളിവിടുന്നു, പക്ഷേ അത് വീഴുന്നതിന് മുമ്പ് അവളുടെ വെടിയുണ്ട തീർന്നു. T-800, അതിന്റെ ഇതര ഊർജ്ജ സ്രോതസ്സ് ഉപയോഗിച്ച് വീണ്ടും സജീവമാക്കി ടി-1000 ഇന്റെ അടുത്ത് എത്തുകയു ഗ്രനേഡ് ലോഞ്ചർ ഉപയോഗിച്ച് T-1000 നെ ആക്രമിക്കുകയും അത് തിളയ്ക്കുന്ന ഉരുക്കിലേക്ക് വീഴുകയും ശിഥിലമാകുകയും ചെയ്യുന്നു. ജോൺ സിപിയുവും അറ്റുപോയ കൈയും വാറ്റിലേക്ക് എറിയുന്നു. T-800 അതിന്റെ സിപിയു സ്കൈനെറ്റിന്റെ അടിത്തറയായി പ്രവർത്തിക്കുന്നത് തടയാൻ അതും നശിപ്പിക്കണമെന്ന് വിശദീകരിക്കുന്നു. അവർ ഇരുവരും വേദനയോടെ കെട്ടിപിടിച്ചു യാത്രാമൊഴി നേരുന്നു. ജോൺ കണ്ണീരോടെ T-800 ന് അതിൽനിന്നും പിന്തിരിയാൻ കൽപ്പിക്കുന്നു .പക്ഷേ അതിന്റെ നാശമാണ് അവരുടെ ഭാവി സംരക്ഷിക്കാനുള്ള ഏക മാർഗം എന്നതിനാൽ അത് ജോണിനെ സ്വയം ഇല്ലാതാകാൻ അനുവദിക്കാൻ പ്രേരിപ്പിക്കുന്നു,. സാറ T-800-ന്റെ കൈ കുലുക്കി, അതിനെ ബഹുമാനിച്ചു, അത് ഉരുക്കിലേക്കു താഴ്ത്താൻ സഹായിക്കുന്നു. അതിന്റെ നാശത്തിന് മുമ്പ്, T-800 ജോണിന് ഒരു തംബ്സ്-അപ്പ് നൽകുന്നു. സാറ ജോണിനൊപ്പം ഒരു ഹൈവേയിലൂടെ ഡ്രൈവ് ചെയ്യുന്നു; അജ്ഞാതമായ ഭാവിയെക്കുറിച്ചുള്ള അവളുടെ പുതിയ പ്രതീക്ഷകളെപ്പറ്റി  അവൾ ചിന്തിക്കുന്നു. T-800 ന് ജീവിതത്തിന്റെ മൂല്യം പഠിക്കാൻ കഴിയുമെങ്കിൽ, മനുഷ്യരാശിക്കും പഠിക്കാൻ കഴിഞ്ഞിരുന്നെങ്കിൽ എന്ന് പ്രത്യാശിക്കുന്നു,
ചരിത്രം
ടെർമിനേറ്റർ ഒരു സർപ്രൈസ് ഹിറ്റായിരുന്നു, അതിന്റെ $6.4 മില്യൺ ബജറ്റിനെതിരെ $78.4 മില്യൺ നേടി, ഒരു നായക നടനെന്ന നിലയിലുള്ള ഷ്വാർസെനെഗറിന്റെ പദവി സ്ഥിരീകരിക്കുകയും സംവിധായകൻ ജെയിംസ് കാമറൂണിനെ ഒരു വിശ്വസനീയ സംവിധായകനാക്കി മാറ്റുകയും ചെയ്തു. ഷ്വാസ്‌നെഗർ ഒരു തുടർഭാഗം നിർമ്മിക്കാൻ താൽപ്പര്യം പ്രകടിപ്പിച്ചിരുന്നു, "നമ്മൾ കഥ തുടരണമെന്ന് എനിക്ക് എപ്പോഴും തോന്നിയിരുന്നു ... ഞങ്ങൾ ആദ്യ ചിത്രം പൂർത്തിയാക്കിയതിന് ശേഷം ഞാൻ അത് [കാമറൂണിനോട്] പറഞ്ഞു". കാമറൂൺ പറഞ്ഞു, ഷ്വാർസെനെഗർ എപ്പോഴും ഒരു തുടർച്ചയെക്കുറിച്ച് തന്നേക്കാൾ കൂടുതൽ ഉത്സാഹം കാണിച്ചിരുന്നു, കാരണം ഒറിജിനലിൽ ചെയ്യാൻ സാധിക്കുമായിരുന്നു എല്ലാ കാര്യങ്ങളെയും പറ്റി അവൻ സംസാരിക്കുമായിരുന്നു.
ഏലിയൻസ് (1986), ദി അബിസ് (1989) തുടങ്ങിയ മറ്റ് ചിത്രങ്ങളിൽ കാമറൂൺ പ്രവർത്തിച്ചിരുന്നതിനാലും അവകാശ ഉടമയായ ഹെംഡേൽ ഫിലിം കോർപ്പറേഷനുമായി പ്രവർത്തിക്കാൻ കാമറൂണിന്റെയും ഷ്വാസ്‌നെഗറിന്റെയും വിസമ്മതം കാരണം 1989 വരെ ഒരു തുടർഭാഗത്തെക്കുറിച്ചുള്ള ചർച്ചകൾ ഉണ്ടായില്ല. ഹെംഡെയ്‌ലിന്റെ സഹസ്ഥാപകനായ ജോൺ ഡാലി, കാമറൂണിന്റെ ആഗ്രഹത്തിന് വിരുദ്ധമായി ടെർമിനേറ്ററിന്റെ അവസാനം മാറ്റാൻ ശ്രമിക്കുകയും അതിനെത്തുടർന്ന് രണ്ടുപേരും തമ്മിൽ കയ്യാങ്കളി ഉണ്ടാവുകയും ചെയ്തു. എന്നിരുന്നാലും, ഹെംഡേലിന്റെ അനുമതിയില്ലാതെ ഒരു തുടർഭാഗം നിർമ്മിക്കാൻ കഴിയുമായിരുന്നില്ല, കാരണം ടെർമിനേറ്റർ നിർമ്മിക്കുന്നതിനായി കാമറൂൺ തന്റെ അവകാശത്തിന്റെ 50% കമ്പനിക്ക് സമർപ്പിച്ചിരുന്നു. 1989-ലെ വിവാഹമോചനത്തെത്തുടർന്ന് കാമറൂൺ ബാക്കിയുള്ളതിന്റെ പകുതി അതിന്റെ നിർമ്മാതാവും സഹ-എഴുത്തുകാരനും അദ്ദേഹത്തിന്റെ മുൻ ഭാര്യ ഗെയ്ൽ ആൻ ഹർഡിനും $1-ന് വിറ്റിരുന്നു. 1990-ഓടെ, കാമറൂൺ, ഷ്വാർസെനെഗർ, ഹർഡ്, സ്‌പെഷ്യൽ ഇഫക്‌റ്റ് ആർട്ടിസ്റ്റ് സ്റ്റാൻ വിൻസ്റ്റൺ എന്നിവർ ഹെംഡെയ്‌ലിനെതിരെ ദ ടെർമിനേറ്ററിൽ നിന്നുള്ള ലാഭവിഹിതം നൽകിയില്ല എന്നപേരിൽ കേസുകൊടുക്കുകയായിരുന്നു.